title: 2012/799/ES: 2012 m. spalio 23 d. Europos Parlamento sprendimas dėl Europos Sąjungos 2010 finansinių metų bendrojo biudžeto įvykdymo patvirtinimo, II skirsnis – Taryba

text:
20.12.2012

               LT

               Europos Sąjungos oficialusis leidinys

               L 350/69

         EUROPOS PARLAMENTO SPRENDIMAS
   2012 m. spalio 23 d.
   dėl Europos Sąjungos 2010 finansinių metų bendrojo biudžeto įvykdymo patvirtinimo, II skirsnis – Taryba
   (2012/799/ES)
   EUROPOS PARLAMENTAS,

               —

               atsižvelgdamas į Europos Sąjungos 2010 finansinių metų bendrąjį biudžetą (1),

               —

               atsižvelgdamas į Europos Sąjungos 2010 finansinių metų metines ataskaitas (COM(2011) 473 — C7-0258/2011) (2),

               —

               atsižvelgdamas į Tarybos metinę 2010 m. atlikto vidaus audito ataskaitą biudžeto įvykdymą tvirtinančiai institucijai,

               —

               atsižvelgdamas į Audito Rūmų 2010 finansinių metų metinę biudžeto vykdymo ataskaitą kartu su institucijų atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį už 2010 finansinius metus pateiktą finansinių ataskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į savo 2012 m. gegužės 10 d. sprendimą (5), kuriuo atidedamas sprendimo dėl 2010 finansinių metų biudžeto įvykdymo patvirtinimo priėmimas, ir prie jo pridedamą rezoliuciją,

               —

               atsižvelgdamas į Sutarties dėl Europos Sąjungos veikimo 314 straipsnio 10 dalį ir 317, 318 ir 319 straipsnius,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (6), ypač į jo 50, 86, 145, 146 ir 147 straipsnius,

               —

               atsižvelgdamas į Tarybos Generalinio sekretoriaus-vyriausiojo įgaliotinio bendrai užsienio ir saugumo politikai sprendimą Nr. 31/2008 dėl Tarybos narių įgaliotų atstovų kelionių išlaidų apmokėjimo (7),

               —

               atsižvelgdamas į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (8),

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į antrąjį Biudžeto kontrolės komiteto pranešimą (A7-0301/2012),

               1.

               nepatvirtina Tarybos Generaliniam sekretoriui, kad Tarybos 2010 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Europos Sąjungos Teisingumo Teismui, Audito Rūmams, Europos ombudsmenui bei Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL L 64, 2010 3 12.

      (2)  OL C 332, 2011 11 14, p. 1.

      (3)  OL C 326, 2011 11 10, p. 1.

      (4)  OL C 332, 2011 11 14, p. 134.

      (5)  OL L 286, 2012 10 17, p. 22.

      (6)  OL L 248, 2002 9 16, p. 1.

      (7)  2002 m. liepos 22 d. sprendimas, susijęs su Tarybos darbo tvarkos taisyklėmis (OL L 230, 2002 8 28, p. 7).

      (8)  OL C 139, 2006 6 14, p. 1.
    ---documentbreak---

               20.12.2012

               LT

               Europos Sąjungos oficialusis leidinys

               L 350/71

         EUROPOS PARLAMENTO REZOLIUCIJA
   2012 m. spalio 23 d.
   su pastabomis, sudarančiomis neatskiriamą sprendimo dėl Europos Sąjungos 2010 finansinių metų bendrojo biudžeto įvykdymo patvirtinimo dalį, II skirsnis – Taryba
   EUROPOS PARLAMENTAS,

               —

               atsižvelgdamas į Europos Sąjungos 2010 finansinių metų bendrąjį biudžetą (1),

               —

               atsižvelgdamas į Europos Sąjungos 2010 finansinių metų metines ataskaitas (COM(2011) 473 – C7-0258/2011) (2),

               —

               atsižvelgdamas į Tarybos metinę 2010 m. atlikto vidaus audito ataskaitą biudžeto įvykdymą tvirtinančiai institucijai,

               —

               atsižvelgdamas į Audito Rūmų 2010 finansinių metų metinę biudžeto vykdymo ataskaitą kartu su institucijų atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį už 2010 finansinius metus pateiktą finansinių ataskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į savo 2012 m. gegužės 10 d. sprendimą (5), kuriuo atidedamas sprendimo dėl 2010 finansinių metų biudžeto įvykdymo patvirtinimo priėmimas, ir prie jo pridedamą rezoliuciją,

               —

               atsižvelgdamas į Sutarties dėl Europos Sąjungos veikimo 314 straipsnio 10 dalį, 317, 318 ir 319 straipsnius,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (6), ypač į jo 50, 86, 145, 146 ir 147 straipsnius,

               —

               atsižvelgdamas į Tarybos Generalinio sekretoriaus-vyriausiojo įgaliotinio bendrai užsienio ir saugumo politikai sprendimą Nr. 31/2008 dėl Tarybos narių įgaliotų atstovų kelionių išlaidų apmokėjimo (7),

               —

               atsižvelgdamas į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (8),

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į antrąjį Biudžeto kontrolės komiteto pranešimą (A7-0301/2012),

               A.

               kadangi piliečiai turi teisę žinoti, kaip leidžiamos lėšos, gautos iš jų sumokėtų mokesčių, ir kaip naudojamasi politiniams organams suteiktais įgaliojimais (9),

               B.

               kadangi Taryba, kuri yra Sąjungos institucija, turėtų būti demokratiškai atskaitinga Sąjungos piliečiams už Sąjungos lėšų panaudojimą,

               C.

               kadangi Parlamentas yra vienintelė tiesiogiai renkama Sąjungos institucija ir yra atsakingas už Sąjungos bendrojo biudžeto įvykdymo patvirtinimą,

               1.

               atkreipia dėmesį į Europos Parlamento vaidmenį tvirtinant biudžeto įvykdymą, kuris jam suteiktas pagal Sutartį dėl Europos Sąjungos veikimo;

               2.

               primena, kad pagal Sutarties dėl Europos Sąjungos veikimo 335 straipsnį „Sąjungai atstovauja institucijos, remdamosi savo administracine autonomija, tokiais klausimais, kurie susiję su jų atitinkama veikla“ ir tai reiškia, kad atsižvelgiant į Finansinio reglamento 50 straipsnį institucijos yra individualiai atsakingos už savo biudžeto įgyvendinimą;

               3.

               primena, kad pagal Europos Parlamento darbo tvarkos taisyklių 77 straipsnį „nuostatos, reglamentuojančios procedūrą dėl patvirtinimo, kad Komisija biudžetą įvykdė, taip pat taikomos: […]

                           —

                           procedūrai suteikti biudžeto įvykdymo patvirtinimą asmenims, atsakingiems už kitų Europos Sąjungos institucijų ir įstaigų, tokių kaip Taryba (dėl jos vykdomosios veiklos), Europos Sąjungos Teisingumo Teismas, Audito Rūmai, Europos ekonomikos ir socialinių reikalų komitetas ir Regionų komitetas, biudžeto įvykdymą“;

      2010 m. patikinimo pareiškime pateikta Audito Rūmų nuomonė dėl Tarybos

               4.

               pabrėžia, kad 2010 m. metinėje ataskaitoje Audito Rūmai kritikavo pastato projekto „Résidence Palace“ finansavimą dėl sumokėtų avansų (7.19 dalis); pažymi, kad Audito Rūmai nustatė, jog 2008–2010 m. laikotarpiu bendra Tarybos sumokėtų avansų suma buvo 235 000 000 EUR; pažymi, kad sumos išmokėtos iš nepakankamai panaudotų biudžeto eilučių; atkreipia dėmesį į tai, kad sąvoka „eilučių nepanaudojimas“ yra politiškai korektiškas terminas, kuriuo apibūdinamas per didelis biudžetas; pabrėžia, kad 2010 m. Taryba 40 000 000 EUR padidino biudžeto eilutei „Nekilnojamojo turto įsigijimas“ skiriamus asignavimus;

               5.

               atkreipia dėmesį į Tarybos paaiškinimus, kad asignavimai atsirado perkėlus biudžeto lėšas, o šiems perkėlimams leidimą suteikė biudžeto valdymo institucija pagal Finansinio reglamento 22 ir 24 straipsniuose numatytą tvarką;

               6.

               pritaria Audito Rūmų nuomonei, kad tokia procedūra neatitinka biudžeto tikslumo principo, nors ir buvo sutaupyta lėšų nuomos mokėjimo srityje;

               7.

               atkreipia dėmesį į Tarybos atsakymą, kad vertimui žodžiu ir delegacijų kelionių išlaidoms skirtose biudžeto eilutėse nurodytos sumos turėtų geriau atitikti realias sąnaudas, ir ragina geriau planuoti biudžetą siekiant išvengti dabartinės praktikos taikymo ateityje;

               8.

               primena Audito Rūmams Parlamento prašymą atlikti išsamų Taryboje taikomų stebėsenos ir kontrolės sistemų vertinimą, kuris būtų panašus į vertinimus, atliktus Teisingumo Teisme, Europos ombudsmeno biure ir Europos duomenų apsaugos priežiūros pareigūno biure rengiant Audito Rūmų 2010 finansinių metų ataskaitą;

               9.

               primena, kad veiksminga biudžeto vykdymo priežiūra – labai atsakinga užduotis ir jos atlikimas visiškai priklauso nuo nekliudomo Tarybos ir Parlamento tarpinstitucinio bendradarbiavimo;

      Neišspręsti klausimai

               10.

               apgailestauja, kad vykdant 2007, 2008 ir 2009 finansinių metų biudžeto įvykdymo patvirtinimo procedūras nuolat kildavo bendradarbiavimo su Taryba sunkumų, kadangi ji vengė įsitraukti į atvirą ir oficialų dialogą su Biudžeto kontrolės komitetu ir atsakyti į šio komiteto klausimus; primena, kad dėl 2011 m. gegužės 10 d. (10) ir 2011 m. spalio 25 d. (11) rezoliucijose konkrečiai nurodytų priežasčių Parlamentas nepatvirtino Tarybos Generaliniam sekretoriui, kad Tarybos 2009 finansinių metų biudžetas įvykdytas;

               11.

               patvirtina, kad gauti dokumentai, skirti 2010 m. biudžeto įvykdymo patvirtinimo procedūrai (2010 m. galutinės finansinės ataskaitos, įskaitant sąskaitas, finansinės veiklos ataskaitą ir 2010 m. vidaus auditų santrauką); vis dar laukia visų biudžeto įvykdymo patvirtinimui reikalingų dokumentų (įskaitant visą 2010 m. vidaus auditą);

               12.

               primena, kad Biudžeto kontrolės komiteto pirmininkas 2012 m. sausio 31 d. Tarybai pirmininkaujančiai valstybei narei išsiuntė laišką (12), kuriame prašė, kad vykdant biudžeto įvykdymo patvirtinimo procedūrą Taryba atsakytų į klausimus, pridėtus prie to laiško;

               13.

               primena, kad savo rezoliucijoje su pastabomis, sudarančiomis neatskiriamą minėto 2012 m. gegužės 10 d. sprendimo dėl Europos Sąjungos 2010 finansinių metų bendrojo biudžeto įvykdymo patvirtinimo dalį, II skirsnis – Taryba, Parlamentas pateikė dvidešimt šešis papildomus klausimus, susijusius su biudžeto įvykdymo patvirtinimo procedūra;

               14.

               apgailestauja, kad Taryba atsisako atsakyti į šiuos klausimus;

               15.

               taip pat apgailestauja, kad Taryba nepriėmė Parlamento kvietimo dalyvauti posėdyje, kuriame Biudžeto kontrolės komitetas svarstė Tarybos 2010 m. biudžeto įvykdymo patvirtinimą;

               16.

               apgailestauja dėl to, kad Tarybos požiūris kliudo vykdyti demokratinę kontrolę, taip pat kenkia skaidrumui ir atskaitomybei Europos mokesčių mokėtojams;

               17.

               tačiau palankiai vertina tai, kad Tarybai pirmininkaujanti valstybė narė priėmė Parlamento kvietimą dalyvauti 2012 m. gegužės 10 d. plenariniame posėdyje vykusiose diskusijose dėl pranešimų, susijusių su 2010 m. biudžeto įvykdymo patvirtinimu; pritaria Tarybai pirmininkaujančios valstybės narės nuomonei, kad Parlamentas ir Taryba turėtų kuo greičiau susitarti dėl to, kaip pasirengti biudžeto įvykdymo patvirtinimui;

               18.

               nori padėkoti Tarybai pirmininkavusiai Danijai už konstruktyvų indėlį vykdant visą 2010 m. biudžeto įvykdymo patvirtinimo procedūrą; vis dėlto apgailestauja, kad Tarybai pirmininkavusi Danija neįtvirtino Tarybai pirmininkavusių Ispanijos ir Švedijos pasiektų rezultatų;

      Patvirtinti biudžeto įvykdymą – Parlamento teisė

               19.

               pabrėžia Parlamento teisę patvirtinti, kad biudžetas įvykdytas pagal Sutarties dėl Europos Sąjungos veikimo 316, 317 ir 319 straipsnius, kurie turi būti interpretuojami atsižvelgiant į jų kontekstą ir tikslą, t. y. vykdyti viso be išimties Europos Sąjungos biudžeto parlamentinę kontrolę ir tikrinimą ir suteikti nepriklausomą biudžeto įvykdymo patvirtinimą, susijusį ne tik su Komisijos vykdytu biudžeto skirsniu, bet ir su kitų institucijų vykdytais biudžeto skirsniais, kaip nurodyta Finansinio reglamento 1 straipsnyje;

               20.

               pažymi, kad Komisija 2011 m. lapkričio 25 d. atsakyme į Biudžeto kontrolės komiteto pirmininko laišką teigia, jog pageidautina, kad Parlamentas ir toliau tvirtintų kitų institucijų biudžeto įvykdymą, šį tvirtinimą atidėtų ar biudžeto įvykdymo nepatvirtintų, todėl išskirtinė Tarybos pozicija dar sunkiau suprantama;

               21.

               mano, kad bet kokiu atveju turi būti įvertintas Tarybos, kaip Sąjungos institucijos, nagrinėjamais finansiniais metais vykdytas valdymas, taip užtikrinant, kad būtų laikomasi Parlamento išimtinių teisių, visų pirma užtikrinta demokratinė atskaitomybė Sąjungos piliečiams;

               22.

               primena, kad Tarybos, lygiai kaip ir kitų institucijų, išlaidos turi būti tikrinamos ir mano, kad pagrindiniai tokio tikrinimo elementai visų pirma turi būti:

                           a)

                           Tarybos ir už biudžeto įvykdymo patvirtinimo procedūrą atsakingo Parlamento komiteto atstovų oficialus susitikimas, kuris vyktų remiantis raštu pateiktais klausimais, siekiant, kad būtų atsakyta į komiteto narių klausimus;

                           b)

                           kaip nurodyta 2010 m. birželio 16 d. EP rezoliucijoje (13) dėl 2008 m. Tarybos biudžeto įvykdymo patvirtinimo procedūros, biudžeto įvykdymo tvirtinimas turėtų būti pagrįstas šiais įvairių institucijų pateiktais rašytiniais dokumentais:

                                       —

                                       praėjusių finansinių metų biudžeto vykdymo ataskaitomis,

                                       —

                                       finansine turto ir įsipareigojimų ataskaita,

                                       —

                                       metine biudžeto ir finansų valdymo veiklos ataskaita,

                                       —

                                       metine jų vidaus auditoriaus ataskaita,

                                       —

                                       Tarybos vidaus sprendimų biudžeto klausimu skelbimu;

               23.

               apgailestauja, kad tariantis dėl persvarstyto Finansinio reglamento nebuvo priimtas joks susitarimas dėl to, kaip būtų galima patobulinti biudžeto įvykdymo patvirtinimo procedūrą;

               24.

               palankiai vertina tai, kad Biudžeto kontrolės komitete surengtas seminaras apie įvairias Parlamento ir Tarybos užduotis vykdant biudžeto įvykdymo patvirtinimo procedūrą, kurias įgyvendinant galėtų būti atsižvelgiama taip pat ir į tokius aspektus:

                           —

                           Europos Sąjungos sutarties 13 straipsnio 2 dalyje institucijos raginamos tarpusavyje lojaliai bendradarbiauti,

                           —

                           pagal Sutarties dėl Europos Sąjungos veikimo 319 straipsnį apibrėžiamas Tarybos ir Europos Parlamento vaidmuo vykdant biudžeto įvykdymo patvirtinimo procedūrą,

                                       i)

                                       Tarybos užduotis – Europos Parlamentui pateikti rekomendaciją dėl visų Europos Sąjungos institucijų ir įstaigų biudžeto įvykdymo patvirtinimo;

                                       ii)

                                       Europos Parlamento užduotis – priimti sprendimą dėl visų Sąjungos institucijų ir įstaigų biudžeto įvykdymo patvirtinimo,

                           —

                           visos Sąjungos institucijos yra administraciniu požiūriu savarankiškos jų atitinkamos veiklos klausimais,

                           —

                           su biudžeto įvykdymo patvirtinimu susijusius Finansinio reglamento straipsnius (145–147 straipsniai),

                           —

                           pagrindinį demokratinį skaidrumo ir atskaitomybės principą,

                           —

                           tikslą gerinti biudžeto vykdymo našumą, veiksmingumą ir ekonomiškumą,

                           —

                           siekiant užtikrinti, kad Parlamentas ir Taryba galėtų vykdyti savo atitinkamas užduotis, Sutartyje dėl Europos Sąjungos veikimo ir Finansiniame reglamente nurodoma, kad biudžeto įvykdymą tvirtinančiai institucijai turi būti pateikiami tam tikri dokumentai:

                                       i)

                                       Audito Rūmų metinė ataskaita kartu su audituotų institucijų atsakymais į Audito Rūmų pastabas, įskaitant patikinimo pareiškimą, ir visos kitos Audito Rūmų specialiosios ataskaitos;

                                       ii)

                                       metinė veiklos ataskaita, pagrįsta pasiektais rezultatais, ypač atsižvelgiant į Parlamento ir Tarybos pastabas, pagal Sutarties dėl Europos Sąjungos veikimo 319 straipsnį;

                                       iii)

                                       praėjusių finansinių metų biudžeto vykdymo ataskaitos;

                                       iv)

                                       finansinė turto ir įsipareigojimų ataskaita;

                                       v)

                                       biudžeto ir finansų valdymo ataskaita;

                                       vi)

                                       ataskaita, kurioje pateikiama atliktų vidaus auditų skaičiaus ir tipo, pateiktų rekomendacijų ir su jomis susijusių veiksmų santrauka,

                           —

                           Taryba Parlamentui, kaip institucijai, atsakingai už sprendimo dėl biudžeto įvykdymo patvirtinimo priėmimą, turėtų pateikti visą su biudžeto įvykdymo patvirtinimu susijusią informaciją, kurios jis prašo,

                           —

                           Taryba raštu atsako į Parlamento klausimus, susijusius su biudžeto įvykdymo patvirtinimu,

                           —

                           visoms Sąjungos institucijoms ir įstaigoms turi būti taikomas vienodas požiūris, kai Taryba rengia savo rekomendaciją dėl biudžeto įvykdymo patvirtinimo,

                           —

                           iki 2013 m. sausio mėn. pabaigos bus surengtas Parlamento ir Tarybos susitikimas biudžeto įvykdymo patvirtinimo klausimais, susijusiais su pirmiau nurodytais dalykais,

                           —

                           Tarybai pirmininkaujančios valstybės narės atstovai turėtų aktyviai dalyvauti pristatant Audito Rūmų metinę ataskaitą ir Parlamento plenarinio posėdžio diskusijose dėl biudžeto įvykdymo patvirtinimo.

      (1)  OL L 64, 2010 3 12.

      (2)  OL C 332, 2011 11 14, p. 1.

      (3)  OL C 326, 2011 11 10, p. 1.

      (4)  OL C 332, 2011 11 14, p. 134.

      (5)  OL L 286, 2012 10 17, p. 22.

      (6)  OL L 248, 2002 9 16, p. 1.

      (7)  2002 m. liepos 22 d. sprendimas, susijęs su Tarybos darbo tvarkos taisyklėmis (OL L 230, 2002 8 28, p. 7).

      (8)  OL C 139, 2006 6 14, p. 1.

      (9)  Europos skaidrumo iniciatyva.

      (10)  OL L 250, 2011 9 27, p. 25.

      (11)  OL L 313, 2011 11 26, p. 13.

      (12)  2012 m. sausio 31 d. laiškas Nr. 301653.

      (13)  OL L 252, 2010 9 25, p. 24.


title: 2006/336/EB: 2006 m. gegužės 10 d.  Komisijos sprendimas, iš dalies keičiantis Sprendimą 2005/380/EB, įsteigiantį įmonių valdymo ir bendrovių teisės nevyriausybinių ekspertų grupę

text:
11.5.2006

               LT

               Europos Sąjungos oficialusis leidinys

               L 124/29

      KOMISIJOS SPRENDIMAS

   2006 m. gegužės 10 d.
   iš dalies keičiantis Sprendimą 2005/380/EB, įsteigiantį įmonių valdymo ir bendrovių teisės nevyriausybinių ekspertų grupę
   (2006/336/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2005 m. balandžio 28 d. Komisijos sprendimą 2005/380/EB (1), įsteigiantį įmonių valdymo ir bendrovių teisės nevyriausybinių ekspertų grupę, ypač į jo 3 ir 4 straipsnius,
   kadangi:
   Grupės narys atsistatydino nesibaigus kadencijai. Todėl Komisija turėtų paskirti naują grupės narį,
   PRIĖMĖ ŠĮ SPRENDIMĄ:
   1 straipsnis
   Lajos Váradi skiriamas įmonių valdymo ir bendrovių teisės nevyriausybinių ekspertų grupės nariu ir pakeičia Józef Okolski.
   2 straipsnis
   Šis sprendimas taikomas iki 2008 m. balandžio 27 d.

      Priimta Briuselyje, 2006 m. gegužės 10 d.

            Komisijos vardu

         Charlie McCREEVY

            Komisijos narys

      (1)  OL L 126, 2005 5 19, p. 40.


title: 2017 m. birželio 19 d. Tarybos sprendimas (BUSP) 2017/1087, kuriuo iš dalies keičiamas Sprendimas 2014/386/BUSP dėl ribojamųjų priemonių atsakant į neteisėtą Krymo ir Sevastopolio prijungimą

text:
20.6.2017

               LT

               Europos Sąjungos oficialusis leidinys

               L 156/24

         TARYBOS SPRENDIMAS (BUSP) 2017/1087
   2017 m. birželio 19 d.
   kuriuo iš dalies keičiamas Sprendimas 2014/386/BUSP dėl ribojamųjų priemonių atsakant į neteisėtą Krymo ir Sevastopolio prijungimą
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2014 m. birželio 23 d. Taryba priėmė Sprendimą 2014/386/BUSP (1);

               (2)

               Taryba nepripažįsta Rusijos Federacijos įvykdytos neteisėtos Krymo ir Sevastopolio aneksijos, ją toliau smerkia ir liks įsipareigojusi visapusiškai įgyvendinti savo nepripažinimo politiką;

               (3)

               remiantis Sprendimo 2014/386/BUSP peržiūros rezultatais, ribojamųjų priemonių taikymas turėtų būti atnaujintas iki 2018 m. birželio 23 d.;

               (4)

               todėl Sprendimas 2014/386/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 2014/386/BUSP 5 straipsnio antra pastraipa pakeičiama taip:

      „Šis sprendimas taikomas iki 2018 m. birželio 23 d.“

   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2017 m. birželio 19 d.

            Tarybos vardu

            Pirmininkė

         F. MOGHERINI

      (1)  2014 m. birželio 23 d. Tarybos sprendimas 2014/386/BUSP dėl ribojamųjų priemonių atsakant į neteisėtą Krymo ir Sevastopolio prijungimą (OL L 183, 2014 6 24, p. 70).


title: 2007/42/EB: 2006 m. gruodžio 15 d. Europos centrinio banko sprendimas dėl nacionalinių centrinių bankų procentinių dalių Europos centrinio banko kapitalo pasirašymo rakte (ECB/2006/21)

text:
31.1.2007

               LT

               Europos Sąjungos oficialusis leidinys

               L 24/1

      EUROPOS CENTRINIO BANKO SPRENDIMAS

   2006 m. gruodžio 15 d.
   dėl nacionalinių centrinių bankų procentinių dalių Europos centrinio banko kapitalo pasirašymo rakte
   (ECB/2006/21)
   (2007/42/EB)
   EUROPOS CENTRINIO BANKO VALDANČIOJI TARYBA,
   atsižvelgdama į Europos centrinių bankų sistemos ir Europos centrinio banko statutą, ypač į jo 29 straipsnio 4 dalį ir 49 straipsnio 3 dalį,
   atsižvelgdama į Europos centrinio banko (ECB) bendrosios tarybos įnašą pagal Statuto 47 straipsnio 2 dalies ketvirtą įtrauką,
   kadangi:

               (1)

               2004 m. balandžio 22 d. Sprendimas ECB/2004/5 dėl nacionalinių centrinių bankų procentinių dalių Europos centrinio banko kapitalo pasirašymo rakte (1) nustatė tiems nacionaliniams centriniams bankams (NCB), kurie 2004 m. gegužės 1 d. buvo Europos centrinių bankų sistemos (ECBS) dalimi, nuo 2004 gegužės 1 d. skiriamus indeksus ECB kapitalo pasirašymo rakte (toliau, atitinkamai – indeksai kapitalo rakte ir kapitalo raktas).

               (2)

               Atsižvelgiant į Bulgarijos ir Rumunijos įstojimą į Europos Sąjungą ir jų atitinkamų NCB prisijungimą prie ESCB 2007 m. sausio 1 d., pasirašytas ECB kapitalas turėtų automatiškai padidėti pagal Statuto 49 straipsnio 3 dalį. Dėl šio padidėjimo kiekvieno NCB, kuris 2007 m. sausio 1 d. bus ECBS nariu, indeksas kapitalo rakte turi būti apskaičiuojamas analogiškai pagal Statuto 29 straipsnio 1 dalį ir laikantis Statuto 29 straipsnio 2 dalies. Išplėstas ECB kapitalo raktas ir kiekvieno NCB indeksas kapitalo rakte bus taikomas nuo 2007 m. sausio 1 d. Todėl Sprendimas ECB/2004/5 turėtų būti panaikintas ir pakeistas nauju sprendimu, kuris atspindėtų atnaujintą poziciją.

               (3)

               Vadovaudamasi 2003 m. liepos 15 d. Tarybos sprendimu 2003/517/EB dėl statistinių duomenų, naudojamų tikslinant Europos centrinio banko kapitalo pasirašymo raktą (2), Europos Komisija pateikė ECB statistinius duomenis, kurie turi būti naudojami nustatant išplėstą kapitalo raktą.

               (4)

               Atsižvelgiant į Europos centrinio banko bendrosios tarybos darbo reglamento 3 straipsnio 5 dalį ir 6 straipsnio 6 dalį ir į Bendrosios tarybos įnašą dėl šio sprendimo, Bulgarian National Bank ir Banca Naţională a României valdytojai turėjo galimybę išdėstyti savo samprotavimus dėl šio sprendimo prieš jį priimant,

         NUSPRENDĖ:
   1 straipsnis
   Apvalinimas
   Jei Europos Komisijos pateikti peržiūrėti statistiniai duomenys, kurie turi būti naudojami išplečiant kapitalo raktą, nesudaro 100 %, skirtumas išlyginamas: i) jei visa suma yra mažesnė už 100 % – prie mažiausios (-ių) dalies (-ių) didėjančia tvarka pridedant 0,0001 procentinio punkto, kol tiksliai gaunama 100 %, arba ii) jei visa suma yra didesnė už 100 % – iš didžiausios (-ių) dalies (-ių) mažėjančia tvarka atimant 0,0001 procentinio punkto, kol tiksliai gaunama 100 %.
   2 straipsnis
   Indeksai kapitalo rakte
   Kiekvienam NCB skiriamas Statuto 29 straipsnyje apibrėžtas indeksas kapitalo rakte nuo 2007 m. sausio 1 d. yra toks:

                           —

                           Nationale Bank van België/Banque Nationale de Belgique

               2,4708 %

                           —

                           Bulgarian National Bank

               0,8833 %

                           —

                           Česká národní banka

               1,3880 %

                           —

                           Danmarks Nationalbank

               1,5138 %

                           —

                           Deutsche Bundesbank

               20,5211 %

                           —

                           Eesti Pank

               0,1703 %

                           —

                           Bank of Greece

               1,8168 %

                           —

                           Banco de España

               7,5498 %

                           —

                           Banque de France

               14,3875 %

                           —

                           Central Bank and Financial Services Authority of Ireland

               0,8885 %

                           —

                           Banca d'Italia

               12,5297 %

                           —

                           Central Bank of Cyprus

               0,1249 %

                           —

                           Latvijas Banka

               0,2813 %

                           —

                           Lietuvos bankas

               0,4178 %

                           —

                           Banque centrale du Luxembourg

               0,1575 %

                           —

                           Magyar Nemzeti Bank

               1,3141 %

                           —

                           Bank Ċentrali ta' Malta/Central Bank of Malta

               0,0622 %

                           —

                           De Nederlandsche Bank

               3,8937 %

                           —

                           Oesterreichische Nationalbank

               2,0159 %

                           —

                           Narodowy Bank Polski

               4,8748 %

                           —

                           Banco de Portugal

               1,7137 %

                           —

                           Banca Naţională a României

               2,5188 %

                           —

                           Banka Slovenije

               0,3194 %

                           —

                           Národná banka Slovenska

               0,6765 %

                           —

                           Suomen Pankki

               1,2448 %

                           —

                           Sveriges Riksbank

               2,3313 %

                           —

                           Bank of England

               13,9337 %

         3 straipsnis
   Baigiamosios nuostatos
   1.   Šis sprendimas įsigalioja 2007 m. sausio 1 d.
   2.   Sprendimas ECB/2004/5 panaikinamas nuo 2007 m. sausio 1 d.
   3.   Nuorodos į Sprendimą ECB/2004/5 laikomos nuorodomis į šį sprendimą.

      Priimta Frankfurte prie Maino, 2006 m. gruodžio 15 d.

            ECB pirmininkas

         Jean-Claude TRICHET

      (1)  OL L 205, 2004 6 9, p. 5.

      (2)  OL L 181, 2003 7 19, p. 43.


title: 2016 m. birželio 20 d. Tarybos sprendimas (BUSP) 2016/994, kuriuo panaikinama Bendroji pozicija 2008/109/BUSP dėl ribojančių priemonių Liberijai

text:
21.6.2016

               LT

               Europos Sąjungos oficialusis leidinys

               L 162/21

         TARYBOS SPRENDIMAS (BUSP) 2016/994
   2016 m. birželio 20 d.
   kuriuo panaikinama Bendroji pozicija 2008/109/BUSP dėl ribojančių priemonių Liberijai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2008 m. vasario 12 d. Taryba priėmė Bendrąją poziciją 2008/109/BUSP (1) dėl ribojančių priemonių Liberijai, kurioje buvo nustatytas ginklų embargas;

               (2)

               2016 m. gegužės 25 d. Jungtinių Tautų Saugumo Taryba priėmė JT ST rezoliuciją 2288 (2016) dėl Liberijos, nedelsiant nutraukiančią ginklams taikytų priemonių, kurios anksčiau buvo nustatytos JT ST rezoliucijos 1521 (2003) 2 punkte ir pakeistos JT ST rezoliucijos 1683 (2006) 1 ir 2 punktais, JT ST rezoliucijos 1731 (2006) 1 punkto b papunkčiu, JT ST rezoliucijos 1903 (2009) 3, 4, 5 ir 6 punktais, JT ST rezoliucijos 1961 (2010) 3 punktu ir JT ST rezoliucijos 2128 (2013) 2 punkto b papunkčiu, galiojimą;

               (3)

               todėl Bendroji pozicija 2008/109/BUSP turėtų būti panaikinta,

         PRIĖMĖ ŠĮ SPRENDIMĄ:
   1 straipsnis
   Bendroji pozicija 2008/109/BUSP yra panaikinama.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Liuksemburge 2016 m. birželio 20 d.

            Tarybos vardu

            Pirmininkė

         F. MOGHERINI

      (1)  2008 m. vasario 12 d. Tarybos bendroji pozicija 2008/109/BUSP dėl ribojančių priemonių Liberijai (OL L 38, 2008 2 13, p. 26).


title: 2012 m. birželio 25 d. Tarybos sprendimas 2012/324/BUSP, kuriuo iš dalies keičiamas Sprendimas 2010/784/BUSP dėl Europos Sąjungos policijos misijos Palestinos teritorijose (EUPOL COPPS) ir pratęsiamas jo galiojimo terminas

text:
26.6.2012

               LT

               Europos Sąjungos oficialusis leidinys

               L 165/48

         TARYBOS SPRENDIMAS 2012/324/BUSP
   2012 m. birželio 25 d.
   kuriuo iš dalies keičiamas Sprendimas 2010/784/BUSP dėl Europos Sąjungos policijos misijos Palestinos teritorijose (EUPOL COPPS) ir pratęsiamas jo galiojimo terminas
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2005 m. lapkričio 14 d. Taryba priėmė Bendruosius veiksmus 2005/797/BUSP dėl Europos Sąjungos policijos misijos Palestinos teritorijose (EUPOL COPPS) (1), kurie paskutinį kartą buvo pratęsti Tarybos sprendimu 2009/955/BUSP (2) ir nustojo galioti 2010 m. gruodžio 31 d.;

               (2)

               2010 m. gruodžio 17 d. Taryba priėmė Sprendimą 2010/784/BUSP (3), kuriuo nuo 2012 m. sausio 1 d. pratęsta EUPOL COPPS, kuris paskutinį kartą buvo iš dalies pakeistas Tarybos sprendimu 2011/858/BUSP (4). Sprendimas 2010/784/BUSP nustoja galioti 2012 m. birželio 30 d.;

               (3)

               2012 m. gegužės 4 d. Politinis ir saugumo komitetas (toliau – PSK) rekomendavo pratęsti EUPOL COPPS iki 2013 m. birželio 30 d.;

               (4)

               EUPOL COPPS turėtų būti dar kartą pratęsta nuo 2012 m. liepos 1 d. iki 2013 m. birželio 30 d. remiantis dabartiniais jos įgaliojimais;

               (5)

               taip pat būtina nustatyti orientacinę finansavimo sumą su EUPOL COPPS susijusioms išlaidoms padengti laikotarpiu nuo 2012 m. liepos 1 d. iki 2013 m. birželio 30 d.;

               (6)

               EUPOL COPPS bus vykdoma aplinkybėmis, kurios gali pablogėti ir galėtų kliudyti pasiekti Europos Sąjungos sutarties 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Sprendimas 2010/784/BUSP iš dalies keičiamas taip:

               1)

               13 straipsnio 1 dalis papildoma šia pastraipa:
               „Orientacinė finansavimo suma, skirta su EUPOL COPPS susijusioms išlaidoms padengti laikotarpiu nuo 2012 m. liepos 1 d. iki 2013 m. birželio 30 d., yra 9 330 000 EUR.“;

               2)

               16 straipsnio antra pastraipa pakeičiama taip:
               „Jis nustoja galioti 2013 m. birželio 30 d.“

         2 straipsnis
   Šis sprendimas įsigalioja jo priėmimo dieną.
   Jis taikomas nuo 2012 m. liepos 1 d.

      Priimta Liuksemburge 2012 m. birželio 25 d.

            Tarybos vardu

            Pirmininkė

         C. ASHTON

      (1)  OL L 300, 2005 11 17, p. 65.

      (2)  OL L 330, 2009 12 16, p. 76.

      (3)  OL L 335, 2010 12 18, p. 60.

      (4)  OL L 338, 2011 12 21, p. 54.


title: 2009/891/EB: 2009 m. lapkričio 30 d. Tarybos sprendimas dėl makrofinansinės pagalbos teikimo Bosnijai ir Hercegovinai

text:
5.12.2009

               LT

               Europos Sąjungos oficialusis leidinys

               L 320/6

      TARYBOS SPRENDIMAS

   2009 m. lapkričio 30 d.
   dėl makrofinansinės pagalbos teikimo Bosnijai ir Hercegovinai
   (2009/891/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 308 straipsnį,
   atsižvelgdama į Komisijos pasiūlymą,
   atsižvelgdama į Europos Parlamento nuomonę,
   pasikonsultavusi su Ekonomikos ir finansų komitetu,
   kadangi:

               (1)

               Bosnijos ir Hercegovinos ir Europos Sąjungos santykiai plėtojami remiantis stabilizacijos ir asociacijos procesu ir Europos partneryste; 2008 m. birželio 16 d. Bosnija ir Hercegovina ir Komisija pasirašė Stabilizacijos ir asociacijos susitarimą ir Laikinąjį susitarimą dėl prekybos ir su prekyba susijusių reikalų.

               (2)

               Nuo 2008 m. ketvirto ketvirčio Bosnijos ekonomika patirdavo vis stipresnius smūgius dėl tarptautinės ekonomikos ir finansų krizės – mažėjo gamyba, prekyba ir biudžeto pajamos.

               (3)

               Bosnijos ir Hercegovinos ekonomikos stabilizavimas ir atkūrimas remiamas Tarptautinio valiutos fondo (TVF) finansine pagalba. 2009 m. gegužės mėn. Bosnijos valdžios institucijos susitarė su TVF dėl naujos programos, pagal kurią per trejus metus būtų išmokėta 1,15 mlrd. EUR; ją TVF valdyba patvirtino 2009 m. liepos mėn.

               (4)

               Atsižvelgdama į prastėjančią ekonominę padėtį ir perspektyvas, Bosnija ir Hercegovina paprašė Bendrijos papildomos makrofinansinės pagalbos.

               (5)

               Kadangi pagal TVF prielaidas 2010 m. išliks mokėjimų balanso finansavimo trūkumas, laikoma, kad makrofinansinė pagalba yra tinkamas atsakas į Bosnijos ir Hercegovinos prašymą šiuo metu susiklosčius išskirtinėms aplinkybėms, siekiant padėti stabilizuoti ekonomiką kartu įgyvendinant dabartinę TVF programą. Numatoma, kad esama finansinė pagalba padės mažinti biudžeto finansavimo poreikius.

               (6)

               Siekiant užtikrinti veiksmingą Bendrijos finansinių interesų apsaugą, susijusią su dabartine finansine pagalba, būtina numatyti, kad Bosnija ir Hercegovina vykdytų tinkamas priemones, susijusias su sukčiavimo, korupcijos ir kitų su pagalba siejamų pažeidimų prevencija ir kova su jais, Komisija – kontrolę, o Audito Rūmai – auditą.

               (7)

               Šios Bendrijos finansinės pagalbos suteikimas nepažeidžia biudžeto valdymo institucijos galių.

               (8)

               Šią pagalbą turėtų administruoti Komisija, konsultuodamasi su Ekonomikos ir finansų komitetu.

               (9)

               Šiam sprendimui priimti Sutartyje nenumatyta kitų įgaliojimų, išskyrus nurodytus 308 straipsnyje,

         NUSPRENDĖ:
   1 straipsnis
   1.   Bendrija suteikia Bosnijai ir Hercegovinai paskolos formos makrofinansinę pagalbą, kurios didžiausia pagrindinė suma 100 mln. EUR, o ilgiausias vidutinis grąžinimo terminas 15 metų, siekdama padėti Bosnijai ir Hercegovinai stabilizuoti ekonomiką ir sumažinti jos mokėjimų balanso ir biudžeto poreikius, kaip numatyta dabartinėje TVF programoje.
   2.   Šiuo tikslu Komisija įgaliota Bendrijos vardu pasiskolinti reikalingus išteklius.
   3.   Išmokamą Bendrijos finansinę pagalbą administruoja Komisija, glaudžiai bendradarbiaudama su Ekonomikos ir Finansų komitetu, nepažeisdama TVF ir Bosnijos ir Hercegovinos susitarimų.
   4.   Bendrijos finansinė pagalba teikiama dvejus metus nuo 2 straipsnio 1 dalyje nurodyto susitarimo memorandumo įsigaliojimo pirmosios dienos. Tačiau dėl susiklosčiusių aplinkybių Komisija, pasikonsultavusi su Ekonomikos ir finansų komitetu, gali nuspręsti pratęsti teikimo laikotarpį ne ilgiau kaip vieneriems metams.
   2 straipsnis
   1.   Komisija turi įgaliojimus, pasikonsultavusi su Ekonomikos ir finansų komitetu, susitarti su Bosnijos ir Hercegovinos valdžios institucijomis dėl su Bendrijos makrofinansine pagalba susijusių ekonominės politikos sąlygų, kurios turi būti nustatytos susitarimo memorandume. Sąlygos turi atitikti TVF ir Bosnijos ir Hercegovinos pasirašytų susitarimų nuostatas. Pagalbos finansinės sąlygos turi būti išsamiai išdėstytos paskolos susitarime, dėl kurio susitaria Komisija ir Bosnijos ir Hercegovinos valdžios institucijos.
   2.   Bendrijos finansinės pagalbos įgyvendinimo laikotarpiu Komisija prižiūri, ar Bosnijos ir Hercegovinos finansiniai mechanizmai, administracinės procedūros ir vidaus bei išorės kontrolės mechanizmai, susiję su šia Bendrijos finansine pagalba, yra patikimi.
   3.   Komisija reguliariai tikrina, ar Bosnijos ir Hercegovinos ekonominė politika atitinka Bendrijos pagalbos tikslus ir ar tinkamai vykdomos sutartos ekonominės politikos sąlygos. Atlikdama tikrinimus Komisija glaudžiai bendradarbiauja su TVF ir Pasaulio banku, ir prireikus su Ekonomikos ir finansų komitetu.
   3 straipsnis
   1.   Komisija šią Bendrijos finansinę pagalbą Bosnijai ir Hercegovinai teikia dviem paskolos dalimis, laikydamasi 2 dalies sąlygų. Paskolos dalių dydis bus nustatytas susitarimo memorandume.
   2.   Sprendimą dėl dalių išmokėjimo Komisija priima atsižvelgdama į tai, ar tinkamai įgyvendinamos ekonominės politikos sąlygos, dėl kurių susitarta susitarimo memorandume. Antra dalis negali būti išmokėta anksčiau nei praėjus trims mėnesiams po pirmos dalies išmokėjimo.
   3.   Bendrijos lėšos pervedamos į Bosnijos ir Hercegovinos centrinį banką. Laikantis nuostatų, kurios turi būti išdėstytos susitarimo memorandume, įskaitant nepatenkintų biudžeto finansavimo poreikių patvirtinimą, lėšos, kurių vertė apskaičiuota vietos valiuta, gali būti pervestos į Bosnijos ir Hercegovinos ir jų institucijų iždus, kurie yra galutiniai gavėjai.
   4 straipsnis
   1.   Šiame sprendime nurodytos Bendrijos skolinimosi ir skolinimo operacijos atliekamos eurais taikant tą pačią lėšų įskaitymo datą, ir dėl jų Bendrijai nereikia spręsti su terminų pasikeitimu susijusių klausimų, ji nepatiria jokios valiutų kurso ar palūkanų normos rizikos arba bet kokios kitos komercinės rizikos.
   2.   Komisija, Bosnijai ir Hercegovinai paprašius, imasi visų būtinų priemonių, siekdama užtikrinti, kad paskolos terminai ir sąlygos būtų papildyti išankstinio grąžinimo sąlyga, atitinkančia atitinkamą skolinimosi operacijų terminų ir sąlygų nuostatą.
   3.   Bosnijos ir Hercegovinos prašymu ir kai atsižvelgiant į aplinkybes galima sumažinti paskolos palūkanų normą, Komisija gali refinansuoti visus pirminius įsiskolinimus ar jų dalį arba pakeisti atitinkamas finansines sąlygas. Refinansavimas arba sąlygų keitimas turi būti atliekami pagal 1 dalyje nustatytas sąlygas, ir dėl jų neturi būti pratęstas vidutinis susijusios paskolos grąžinimo terminas arba neturi padidėti refinansavimo arba sąlygų keitimo dieną mokėtina kapitalo suma.
   4.   Visas Bendrijos išlaidas, susijusias su skolinimosi ir skolinimo operacijomis pagal šį sprendimą, padengia Bosnija ir Hercegovina.
   5.   Ekonomikos ir finansų komitetas nuolat informuojamas apie šio straipsnio 2 ir 3 dalyse nurodytų operacijų eigą.
   5 straipsnis
   Bendrijos finansinė pagalba įgyvendinama pagal 2002 m. birželio 25 d. Reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (1) nuostatas ir jo įgyvendinimo taisykles (2). Susitarimo memorandume ir paskolos susitarime, dėl kurių turi būti susitarta su Bosnijos ir Hercegovinos valdžios institucijomis, visų pirma numatomos tinkamos priemonės, kurių imasi Bosnija ir Hercegovina dėl sukčiavimo, korupcijos ir kitų su pagalba siejamų pažeidimų prevencijos ir kovos su jais. Juose taip pat numatoma Komisijos, įskaitant Europos kovos su sukčiavimu tarnybą (OLAF), kontrolė su teise vietoje atlikti patikrinimus ir apžiūras, Audito Rūmų vykdomas auditas, kuris prireikus atliekamas vietoje.
   6 straipsnis
   Iki kiekvienų metų rugpjūčio 31 d. Komisija Europos Parlamentui ir Tarybai pateikia ataskaitą, kurioje pateikiamas šio sprendimo įgyvendinimo per praėjusius metus vertinimas. Ataskaitoje nurodomas pagal 2 straipsnio 1 dalį susitarimo memorandume išdėstytų politikos sąlygų, Bosnijos ir Hercegovinos einamųjų ekonominių ir fiskalinių rezultatų ir Komisijos sprendimo išmokėti pagalbos dalį ryšys.
   7 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2009 m. lapkričio 30 d.

            Tarybos vardu

            Pirmininké

         B. ASK

      (1)  OL L 248, 2002 9 16, p. 1.

      (2)  Komisijos reglamentas (EB, Euratomas) Nr. 2342/2002 (OL L 357, 2002 12 31, p. 1).


title: 2005/549/EB: 2005 m. balandžio 12 d. Europos Parlamento sprendimas dėl 2003 finansinių metų Europos maisto saugos tarnybos biudžeto įvykdymo patvirtinimo jos vykdomajam direktoriui

text:
27.7.2005

               LT

               Europos Sąjungos oficialusis leidinys

               L 196/132

      EUROPOS PARLAMENTO SPRENDIMAS

   2005 m. balandžio 12 d.
   dėl 2003 finansinių metų Europos maisto saugos tarnybos biudžeto įvykdymo patvirtinimo jos vykdomajam direktoriui
   (2005/549/EB)
   EUROPOS PARLAMENTAS,
   atsižvelgdamas į Audito Rūmų pranešimą dėl Europos maisto saugos tarnybos 2003 finansinių metų metinių sąskaitų, kartu su tarnybos atsakymais (1),
   atsižvelgdamas į 2005 m. kovo 8 d. Tarybos rekomendacijas (6857/2005 – C6-0066/2005),
   atsižvelgdamas į EB sutartį ir ypač jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (2), ir ypač į jo 185 straipsnį, ir į 2003 m. liepos 22 d. Europos Parlamento ir Tarybos reglamentą (EB) Nr. 1642/2003, iš dalies keičiantį Reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras (3), ir ypač į jo 44 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl Finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento 185 straipsnyje (4), ir ypač 94 straipsnį,
   atsižvelgdamas į Darbo tvarkos taisyklių 70 ir 71 straipsnį bei V priedą,
   atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A6-0074/2005),

               1.

               suteikia Europos maisto saugos tarnybos vykdomajam direktoriui 2003 finansinių metų tarnybos biudžeto įvykdymo patvirtinimą;

               2.

               pateikia savo pastabas pridedamoje rezoliucijoje;

               3.

               paveda Pirmininkui perduoti šį sprendimą ir prie jo pridedamą rezoliuciją Europos maisto saugos tarnybos vykdomajam direktoriui, Tarybai, Komisijai, Audito Rūmams ir paskelbti šiuos dokumentus Europos Sąjungos oficialiajame leidinyje (L serija).

         Josep BORRELL FONTELLES

            Pirmininkas

         Julian PRIESTLEY

            Generalinis sekretorius

      (1)  OL C 324, 2004 12 30, p. 39.

      (2)  OL L 248, 2002 9 16, p. 1.

      (3)  OL L 245, 2003 9 29, p. 4.

      (4)  OL L 357, 2002 12 31, p. 72.

         EUROPOS PARLAMENTO REZOLIUCIJA

      su pastabomis, sudarančiomis neatskiriamą sprendimo dėl 2003 finansinių metų Europos maisto saugos tarnybos biudžeto įvykdymo patvirtinimo jos vykdomajam direktoriui dalį
      EUROPOS PARLAMENTAS,
      atsižvelgdamas į Audito Rūmų pranešimą dėl Europos maisto saugos tarnybos 2003 finansinių metų metinių sąskaitų, kartu su tarnybos atsakymais (1),
      atsižvelgdamas į 2005 m. kovo 8 d. Tarybos rekomendacijas (6857/2005 – C6-0066/2005),
      atsižvelgdamas į EB sutartį ir ypač jos 276 straipsnį,
      atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (2), ir ypač į jo 185 straipsnį, ir į 2003 m. liepos 22 d. Europos Parlamento ir Tarybos reglamentą (EB) Nr. 1642/2003, iš dalies keičiantį Reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras (3), ir ypač į jo 44 straipsnį,
      atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl Finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento 185 straipsnyje (4), ir ypač 94 straipsnį,
      atsižvelgdamas į Darbo tvarkos taisyklių 70 ir 71 straipsnį bei V priedą,
      atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A6-0074/2005),

                  A.

                  kadangi Audito Rūmai (AR) minėtame pranešime nurodo, kad jiems buvo pateiktas tinkamas patvirtinimas, kad 2003 m. gruodžio 31 d. pasibaigusių finansinių metų metinės ataskaitos yra patikimos, o finansinės operacijos iš principo yra teisėtos ir tvarkingos,

                  B.

                  kadangi Europos Parlamentas, pagal Finansinio reglamento 185 straipsnį, pirmą kartą tarnybos direktoriui suteikia 2003 finansinių metų tarnybos biudžeto įvykdymo patvirtinimą,

                  C.

                  kadangi užmegzdamas savitarpio santykius su šia tarnyba Parlamentas džiaugiasi, kad jo kompetentingas komitetas iš tarnybos gavo prašytą informaciją, ir tikisi sukurti glaudų Parlamento kompetentingų komitetų ir tarnybos bendradarbiavimą,

                  D.

                  kadangi vartotojų pasitikėjimo maistu apskritai didinimas yra vienas iš pagrindinių tarnybos uždavinių,

            1.   atkreipia dėmesį į šiuos 2002 ir 2003 finansinių metų Europos maisto saugos tarnybos atskaitomybės skaičius:
      2003 finansinių metų pajamų ir išlaidų ataskaita

                  (in EUR 1000)

                  2003

                  Revenue

                  Commission subsidies

                  10 284

                  Other revenue

                  33

                  Total revenue (a)

                  10 317

                  Expenditure

                  Staff — Title I of the budget

                  Payments

                  3 567

                  Appropriations carried over

                  149

                  Administration — Title II of the budget

                  Payments

                  1 092

                  Appropriations carried over

                  1 189

                  Operating expediture — Title III of the budget

                  Payments

                  1 278

                  Appropriations carried over

                  2 895

                  Total expenditure (b)

                  10 171

                  Outturn for the financial year (a – b)

                  146

                  Exchange rate difference

                  0

                  Balance for the financial year

                  146

                     NB: The totals may include differences due to rounding.

                     Source: information supplied by the Authority.

            2.   pažymi AR pastebėjimus dėl problemų, iškilusių dėl Finansinio reglamento laikymosi (pavyzdžiui, pareigų pasiskirstymo tarp finansinių pareigūnų trūkumo arba vėlavimo patikrinti sistemą teikiant buhalterinę informaciją); taip pat pažymi AR pastebėjimus dėl pasamdyto personalo atlyginimų ir kitų priklausančių sumų nustatymo tvarkos trūkumų;
      3.   pažymi tarnybos atsakymus, kuriuose nurodoma kokių priemonių buvo imtasi, siekiant laikytis AR pastebėjimų;
      4.   atkreipia dėmesį į tai, kad trūkumai yra glaudžiai susiję su faktu, kad tarnyba yra neseniai įsteigta; ragina ją imtis tolesnių reikiamų pataisomųjų veiksmų, siekiant tinkamai laikytis AR pastebėjimų;
      5.   apgailestauja dėl lygiateisiškumo principų nesilaikymo ir tikisi, kad netrukus bus pereita prie lygias vyrų ir moterų teises užtikrinančios politikos, kurią vykdydama tarnyba taps lygiateisiškumą aktyviai propaguojančia darbdave; tikisi, kad tarnyba ne tik atsižvelgs į vyrų ir moterų lygias teises priimant į darbą, bet ir aktyviai palaikys šios srities priemones ilgalaikėje perspektyvoje;
      6.   tikisi, kad tarnyba taikys tokius principus dalijantis gyvūnų tyrimų rezultatais, kokius siūlo REACH, siekiant išvengti gyvūnų kankinimosi;
      7.   tikisi, kad valdžios pareigūnai žodžius „pagrindinis visuomenės interesas“ interpretuos taip, kaip išdėstyta Europos Parlamento ir Tarybos reglamento (EB) Nr. 1049/2001 (5) dėl galimybės visuomenei laisvai prieiti prie dokumentų dirbant su paklausimu dėl informacijos, kad būtų užtikrinta, jog vartotojai turėtų visą informaciją, leidžiančią jiems, kaip vartotojams, pasirinkti, 1 straipsnio a punkte, 4 straipsnio 2 ir 3 punktuose;
      8.   pritaria valdžios pareigūnų įsipareigojimui bendrauti su pagrindinėmis tikslinėmis grupėmis, tačiau tikisi, kad jie imsis tolesnių priemonių savo strategijoms, ypač toms, kurios yra susijusios su piliečių informavimu ir bendravimu su jais, plėtoti ir stiprinti;
      9.   tikisi, kad 2004 finansinių metų metinėje veiklos ataskaitoje tarnyba išsamiai informuos apie padarytą pažangą;
      Bendros pastabos Komisijai ir agentūroms

                  10.

                  primena savo poziciją, kad remdamas Komisijos pastangas apriboti bent jau būsimų „reguliavimo“ agentūrų modelių skaičių Europos Parlamentas laikėsi nuomonės, kad dabartinių ir būsimų agentūrų struktūra nusipelnė gilesnio svarstymo tarpinstituciniu lygiu; taip pat pabrėžia, kad kol Komisija apibrėš pamatines sąlygas reguliavimo agentūroms, tarpinstituciniame susitarime turi būti išdėstytos bendros gairės; tai reikėtų padaryti prieš agentūrų struktūrai sukuriant suderintą bazę;

                  11.

                  atkreipia dėmesį į Komisijos poziciją (6) dėl atsakomybės už užduočių vykdymą delegavimo įstaigoms, įskaitant agentūras, nepriklausančioms Komisijos pagrindinei administracijai; laikosi nuomonės, kad tai nėra atsakymas į Parlamento raginimą išsamiai apsvarstyti egzistuojančių agentūrų struktūrą tarpinstituciniu lygiu; todėl ragina Komisiją pateikti šio klausimo ir būsimo bendro tarpinstitucinio susitarimo, susijusio su naujomis priemonėmis, kurios turėtų būti numatytos Finansinėje perspektyvoje arba jai lygiagrečiai, išaiškinimą (7);

                  12.

                  ragina Komisiją vidutiniu periodiškumu, pvz., standartiniu trejų metų ciklu, organizuoti ir atlikti atskirų agentūrų vertinimo analizę įvairiais pjūviais, kad galima būtų:

                              a)

                              padaryti išvadas dėl agentūrų veiklos ir ES politikos darnos bendrąja prasme ir egzistuojančių arba reikalingų sukurti sinergijų tarp agentūrų ir Komisijos skyrių bei jų funkcijų dubliavimo išvengimo,

                              b)

                              įvertinti agentūrų darbo rezultatų pridedamąją vertę jų atitinkamoje veiklos srityje platesne Europos prasme ir agentūrų modelio tinkamumą, produktyvumą ir efektyvumą įgyvendinant ES politiką arba prisidedant prie jos,

                              c)

                              nustatyti agentūrų veiksmų įtaką ir ją didinti ES artimumo, pasiekiamumo ir matomumo jos piliečiams požiūriu;

                  13.

                  tikisi, kad tokia bendra analizė bus parengta iki 2005 m. pabaigos, kad ji apimtų trejų metų laikotarpį nuo naujo Finansinio reglamento ir po jo sekusios naujos agentūrų sistemos bazės įvedimo;

                  14.

                  ragina agentūras aktyviai dalyvauti šiame procese ir bendradarbiauti su Komisija, įnešant savo būtiną indėlį tais klausimais, kurie, jų manymu, yra svarbūs jų funkcionavimui, atliekamam vaidmeniui, kompetencijai ir poreikiams, bei bet kuriuo kitu klausimu, kuris galėtų padėti tobulinti biudžeto įgyvendinimo tvirtinimo procedūrą, siekiant padėti užsitikrinti sėkmingą šio proceso eigą bei didinti agentūrų atsakingumą ir skaidrumą; ragina agentūras tokią pagalbą pateikti taip pat ir jo kompetentingiems komitetams;

                  15.

                  ragina Komisiją lygiagrečiai pateikti pasiūlymus dėl dabartinių agentūrų steigimo aktų pakeitimų vėliausiai iki 2005 m. pabaigos, atsižvelgiant, inter alia, į savo santykių su agentūromis optimizavimą; tokiais pasiūlymais turėtų būti siekiama:

                              a)

                              plėsti ryšius tarp Komisijos ir agentūrų,

                              b)

                              užmegzti ir plėsti bendradarbiavimą, kuriuo būtų siekiama apibrėžti poreikius, į kuriuos reikia atsižvelgti, ir tikslus, rezultatus ir jiems pasiekti reikalingą strategiją bei nustatyti stebėsenai ir vertinimui naudojamus standartus,

                              c)

                              tobulinti papildomas priemones, geriau organizuoti reikalingus išteklius ir jų efektyvų paskirstymą, siekiant gauti rezultatus ir sukurti ryšių strategiją tiems rezultatams paskleisti;

                  16.

                  pabrėžia, kad prieš priimant bet kurį sprendimą įsteigti naują agentūrą, Komisija turi atlikti griežtą poreikio ir tos agentūros funkcijų pridedamosios vertės įvertinimą, atsižvelgiant į esamas struktūras, subsidiarumo principus, griežtą biudžeto taupymą ir procedūrų supaprastinimą;

                  17.

                  tikisi, kad Komisija operatyviai pateiks gaires dėl agentūrų personalo politikos, kurias Parlamentas prašė Komisiją pateikti prieš baigiantis 2005 m. biudžeto procedūrai;

            Bendros pastabos agentūroms

                  18.

                  tikisi nuo šiol gauti visų agentūrų pranešimus, kuriuose būtų pateikiama apibendrinta informacija apie vidaus audito atliktus auditus, jų pateiktas rekomendacijas ir kokių priemonių pagal pagrindų Reglamento (EB, Euratomas) Nr. 2343/2002 72 straipsnio 5 dalį;

                  19.

                  ragina agentūras toliau siekti teisingo personalo reglamentų ir taisyklių, taikomų kitiems valstybės tarnautojams, naudojimo jų personalui (darbuotojų priėmimo į darbą tvarkos ir atitinkamų priimamų sprendimų, asmeninių bylų, atlyginimo ir kitų priklausančių sumų apskaičiavimo, skyrimo į aukštesnes pareigas politikos, laisvų postų procentinės dalies, lyčių lygybę užtikrinančių kvotų, t. t.);

                  20.

                  pažymi, kad apskritai atitinkamas vyrų ir moterų darbuotojų procentas nuo bendro agentūrų darbuotojų skaičiaus rodo, kad nėra pusiausvyros tarp vyrų ir moterų skaičiaus; apgailestauja, kad vyrai sudaro apie vieną trečdalį visų darbuotojų, ir jiems yra per gausiai atstovaujama aukšto rango pozicijose, o moterims yra per gausiai atstovaujama žemo rango pozicijose; tikisi, kad agentūros imsis skubių ir veiksmingų priemonių šiai padėčiai ištaisyti;

                  21.

                  ragina agentūras užtikrinti, kad, formuodamos personalo politiką, jos taikytų 2002 m. rugsėjo 23 d. Europos Parlemento ir Tarybos direktyvą 2002/73/EB, iš dalies keičiančią Tarybos direktyvą 76/207/EEB dėl vienodo požiūrio į vyrus ir moteris principo taikymo įsidarbinimo, profesinio mokymo, pareigų paaukštinimo ir darbo sąlygų atžvilgiu (8);

                  22.

                  tikisi, kad agentūros, atsiliepdamos į AR pastabas, griežtai laikysis Finansiniame reglamente nustatytų biudžeto principų, ypač vienovės ir biudžeto tikslumo principų; ragina agentūras, kurios dar to nepadarė, įgyvendinti Finansinio reglamento reikalavimus apskaitos klausimais ir toliau stiprinti savo procedūras, susijusias su vidaus valdymu ir kontrole, siekiant padidinti atsakingumą, skaidrumą ir Europos pridėtinę vertę;

                  23.

                  ragina agentūras, ypač tas iš jų, kurių veikloje yra klausimų, susijusių su kitų agentūrų veikla arba misijomis, stiprinti jų tarpusavio bendradarbiavimą, tokiu būdu atveriant galimybes sinergijų plėtrai; ragina jas tam tikrais atvejais įforminti šį bendradarbiavimą konkrečiais susitarimais (bendromis deklaracijomis, susitarimo memorandumais, sprendimais dėl bendro planavimo, ir veiksmais/programomis, kuriais pateikiamos papildomos charakteristikos), siekiant užtikrinti, kad nebūtų dubliuojamas darbas, kad kiekvienos agentūros darbo rezultatai būtų aiškiai apibrėžti, o bendru darbu būtų gaunama maksimali pridėtinė vertė ir pasiekiamas maksimalus poveikis; tikisi, kad šiuo klausimu bus nuolat informuojamas;

                  24.

                  ragina agentūras skirti ypatingą dėmesį sutarčių laimėtojų atrankos ir sutarčių valdymo procedūroms; ragina jas imtis visų reikiamų priemonių dėl savo administracinių struktūrų, siekiant sustiprinti savo vidaus kontrolės procedūras, kanalus ir valdymą; laikosi nuomonės, kad tokia priemonė, jei būtina arba tikslinga, galėtų būti steigimas specializuotų padalinių, kuriems pavesta vykdyti konsultavimo užduotis rizikos analizės pagrindu, pvz., kaip geriausiai parengti sutarčių laimėtojų atrankos procedūras, užtikrinti stebėseną ir, kaip to reikalaujama, vykdyti tolesnes priemones; šiuo klausimu ragina Komisiją ir AR stiprinti bendradarbiavimą su agentūromis;

                  25.

                  atkreipia dėmesį į sunkumus, kuriuos mini kai kurie direktoriai, ypač naujai sukurtų agentūrų, kalbėdami apie agentūrų gebėjimą laikytis Finansiniame reglamente pranešimams nustatyto kalendoriaus ir galutinių terminų; ragina agentūrų direktorius būsimo Finansinio reglamento peržiūrėjimo, kuris bus vykdomas 2005 m., perspektyvoje informuoti Biudžeto ir Biudžeto kontrolės komitetus apie sunkumus, su kuriais susiduriama, kad būtų galima juos apsvarstyti peržiūros rėmuose; tikisi, kad direktoriai pateiks konkrečius pasiūlymus dėl alternatyvių galutinių terminų variantų, kurie labiausiai tiktų jų funkcionavimo reikalavimams, kartu laikantis Finansiniame reglamente numatyto agentūrų įpareigojimo atsiskaityti;

                  26.

                  atkreipia dėmesį į teigiamą agentūrų direktorių atsaką į raginimą Parlamento komiteto, atsakingo už biudžeto įvykdymo patvirtinimo rengimą, siekiant sukurti tikslesnę ryšių sistemą, ypač kalbant apie dokumentų, susijusių su agentūrų atsiskaitymo įpareigojimais, perdavimu iš agentūrų tam komitetui; laikosi nuomonės, kad geresnis tokių ryšių organizavimas sustiprins bendradarbiavimą su agentūromis ir pagerins demokratinę kontrolę;

                  27.

                  ragina agentūrų direktorius, kad nuo šiol prie jų metinės veiklos ataskaitos, su kuria taip pat pateikiama finansinė ir valdymo informacija, būtų pridedamas pareiškimas, kad finansinės operacijos yra teisėtos ir tvarkingos, analogiškas tiems pareiškimams, kuriuos pasirašo Komisijos generaliniai direktoriai;

                  28.

                  ragina agentūras kurti išsamią ryšių strategiją, kurioje būtų atsižvelgiama į poreikį, kad jų darbo rezultatai būtų ne tik pateikiami institucijoms, valstybių narių kompetentingoms tarnyboms, specialistams, partneriams arba konkretiems paramos gavėjams, bet ir tinkama forma prieinami plačiajai visuomenei; ragina agentūras, atsižvelgiant į tokios strategijos sukūrimą, stiprinti savo tarpusavio bendradarbiavimą ir keistis informacija apie pažangiausią praktiką, naudojamą siekiant šio tikslo; tikisi, kad agentūros tinkamai informuos Europos Parlamento kompetentingus komitetus apie tokios strategijos kūrimo rezultatus iki kitos biudžeto įvykdymo patvirtinimo procedūros, siekiant užtikrinti veiksmingą ir laiku atliekamą jų veiklos priežiūrą;

            Bendros pastabos AR ir agentūroms

                  29.

                  pritaria AR iniciatyvai prie savo konkrečių pranešimų apie agentūras pridėti lentelę, kurioje būtų pateikiama suvestinė informacija apie kompetencijas, valdymą, turimus išteklius ir konkrečios agentūros produkciją/darbo rezultatus; laikosi nuomonės, kad tai padidina šių Bendrijos institucijų darbo aiškumą ir skaidrumą, tam tikrais atvejais sukuriant naudingą pagrindą palyginimams, kurie padėtų sukurti suderintą bazę agentūroms, kaip yra raginęs Europos Parlamentas;

                  30.

                  ragina AR ir agentūras stiprinti jų bendradarbiavimą, siekiant tobulinti procedūras ir technines priemones, kad galima būtų gerinti patikimą visų biudžeto ir finansinių klausimų valdymą, siekiant sukurti metodiką, kuri parengtų pagrindą teigiamam biudžeto įvykdymo patvirtinimui atlikti nuo pačios proceso pradžios; tikisi, kad bus nuolat informuojamas apie pažangą ir pažangiausios praktikos diegimą;

                  31.

                  ragina AR ir agentūras didinti procedūros procédure contradictoire, prieš patvirtinant AR galutinį pranešimą, skaidrumą, kad galima būtų išvengti bet kokių prieštaravimų arba dviprasmybių, kurie galėtų kelti pavojų viso proceso patikimumui; šia prasme ragina AR ir Komisiją siūlyti veiksmingą būdą atnaujinti informaciją apie atliktus patobulinimus ir (arba) aptiktas problemas nuo tada, kai buvo pirmą kartą svarstomas AR parengiamasis pranešimas, iki sprendimo dėl biudžeto įvykdymo patvirtinimo priėmimo, kad būtų užtikrintas pats tiksliausias agentūrų padėties įvertinimas.

         (1)  OL C 324, 2004 12 30, p. 39.

         (2)  OL L 248, 2002 9 16, p. 1.

         (3)  OL L 245, 2003 9 29, p. 4.

         (4)  OL L 357, 2002 12 31, p. 72.

         (5)  OL L 145, 2001 5 31, p. 43.

         (6)  Kuri išdėstyta Komisijos komunikato Tarybai ir Europos Parlamentui „Mūsų bendros ateities kūrimas, išsiplėtusios Europos Sąjungos politikos sunkumai ir biudžeto priemonės 2007–2013“ 2007–2013, I priede (KOM(2004) 0101, p. 38).

         (7)  Žr. Komisijos pranešimo dėl tolesnių veiksmų, susijusių su 2002 m. biudžeto įgyvendinimo patvirtinimu, priedą (KOM(2004) 0648, p. 108).

         (8)  OL L 269, 2002 10 5, p. 15.


title: 2013/682/ES: 2013 m. lapkričio 19 d. Tarybos sprendimas, kuriuo skiriamas Europos cheminių medžiagų agentūros Valdančiosios tarybos narys

text:
27.11.2013

               LT

               Europos Sąjungos oficialusis leidinys

               L 316/43

         TARYBOS SPRENDIMAS
   2013 m. lapkričio 19 d.
   kuriuo skiriamas Europos cheminių medžiagų agentūros Valdančiosios tarybos narys
   (2013/682/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gruodžio 18 d. Europos Parlamento ir Tarybos reglamentą (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantį Europos cheminių medžiagų agentūrą (1), ypač į jo 79 straipsnį,
   kadangi:

               (1)

               Reglamento (EB) Nr. 1907/2006 79 straipsnyje numatyta, kad Taryba Europos cheminių medžiagų agentūros Valdančiosios tarybos (toliau – Valdančioji taryba) nariais turi skirti po vieną atstovą iš kiekvienos valstybės narės;

               (2)

               Taryba savo 2011 m. gegužės 17 d. Sprendimu (2) paskyrė 15 Valdančiosios tarybos narių;

               (3)

               Rumunijos Vyriausybė informavo Tarybą ketinanti pakeisti Rumunijos atstovą Valdančiojoje taryboje ir pateikė naujo atstovo kandidatūrą, kuris turėtų būti paskirtas laikotarpiui iki 2015 m. gegužės 31 d.,

         PRIĖMĖ ŠĮ SPRENDIMĄ:
   1 straipsnis
   Rumunijos pilietė Liliana Luminița TÎRCHILĂ, gimusi 1960 m. vasario 1 d., skiriama Europos cheminių medžiagų agentūros Valdančiosios tarybos nare vietoj Ionuț GEORGESCU laikotarpiui nuo 2013 m. lapkričio 19 d. iki 2015 m. gegužės 31 d.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. lapkričio 19 d.

            Tarybos vardu

            Pirmininkas

         L. LINKEVIČIUS

      (1)  OL L 396, 2006 12 30, p. 1.

      (2)  OL C 151, 2011 5 21, p. 1.


title: 1997 m. lapkričio 28 d. Tarybos sprendimas dėl Europos bendrijos pritarimo, kiek tai susiję su jos kompetencija, PPO derybų dėl pagrindinių telekomunikacijų paslaugų rezultatams

text:
Svarbus teisinis pranešimas

|

31997D0838

Oficialusis leidinys L 347 , 18/12/1997 p. 0045 - 0058

		Tarybos sprendimas1997 m. lapkričio 28 d.dėl Europos bendrijos pritarimo, kiek tai susiję su jos kompetencija, PPO derybų dėl pagrindinių telekomunikacijų paslaugų rezultatams(97/838/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 57, 66, 90, 99, 100, 100a ir 113 straipsnius, siejant su 228 straipsnio 2 dalimi ir 228 straipsnio 3 dalies pirmąja pastraipa,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi:(1) 1994 m. gruodžio 22 d. Tarybos sprendimu 94/800/EB [3] buvo patvirtinta Pasaulio prekybos organizaciją įsteigianti Marakešo sutartis bei su ja susiję susitarimai, ministrų sprendimai ir deklaracijos, įskaitant Ministrų sprendimą dėl derybų pagrindinių telekomunikacijų klausimais, priedą dėl telekomunikacijų ir priedą dėl derybų pagrindinių telekomunikacijų klausimais.(2) Visi įsipareigojimai pagrindinių telekomunikacijų paslaugų srityje, kuriuos derybose Europos bendrijos ir jos valstybių narių vardu išsiderėjo Komisija, yra patenkinamas ir subalansuotas rezultatas.(3) 1996 m. balandžio 30 d. Taryba įgaliojo Komisiją Europos bendrijos ir jos valstybių narių vardu patvirtinti Pagrindinių telekomunikacijų derybų grupės ir PPO Prekybos paslaugomis tarybos sprendimą, kuriuo priimamas Bendrojo susitarimo dėl prekybos paslaugomis ketvirtasis protokolas, ir Prekybos paslaugomis tarybos sprendimą dėl įsipareigojimų pagrindinių telekomunikacijų srityje.(4) 1997 m. vasario 14 d. Taryba įgaliojo Komisiją Europos bendrijos ir jos valstybių narių vardu pateikti PPO galutinį įsipareigojimų sąrašą.(5) Bendrijos kompetencija sudaryti tarptautinius susitarimus kyla ne tik iš tiesiogiai tai nustatančių Sutarties nuostatų, bet gali kilti ir iš kitų Sutarties nuostatų bei Bendrijos institucijų teisės aktų, priimtų pagal šias nuostatas.(6) Tada, kai Bendrijos taisyklės buvo priimtos siekiant Sutarties tikslų, valstybės narės, veikdamos už bendrųjų institucijų kompetencijos ribų, negali prisiimti įsipareigojimų, kurie galėtų turėti įtakos šioms taisyklėms arba pakeisti jų taikymo sritį.(7) Pagal Sutarties 113 straipsnį kai kurie įsipareigojimai pagrindinių telekomunikacijų paslaugų srityje priklauso Bendrijos kompetencijai; be to, kadangi kiti įsipareigojimai pagrindinių telekomunikacijų paslaugų srityje turi įtakos Bendrijos taisyklėms, priimtoms remiantis 57, 66, 90, 99, 100 ir 100a straipsniais, todėl juos gali prisiimti tik pati Bendrija.(8) Vadovavimasis Sutarties 100 straipsniu, kaip teisiniu šio Sprendimo pagrindu yra pagrįstas ir tuo, kad tikėtina, jog minėti įsipareigojimai pagrindinių telekomunikacijų paslaugų srityje gali turėti įtakos Sutarties 100 straipsniu grindžiamoms 1990 m. liepos 23 d. Tarybos direktyvai 90/434/EEB dėl bendrosios mokesčių sistemos, taikomos įvairių valstybių narių įmonių jungimui, skaidymui, turto perleidimui ir keitimuisi akcijomis [4], ir 1990 m. liepos 23 d. Tarybos direktyvai 90/435/EEB dėl bendrosios mokesčių sistemos, taikomos įvairių valstybių narių patronuojančioms ir dukterinėms bendrovėms [5](9) Pasaulio prekybos organizacijos steigimo sutartimi ir Bendrojo susitarimo dėl prekybos paslaugomis protokolais dėl jų pobūdžio negali būti tiesiogiai remiamasi Bendrijos ar valstybių narių teismuose,NUSPRENDĖ:Vienintelis straipsnis1. Europos bendrijos vardu patvirtinama Bendrojo susitarimo dėl prekybos paslaugomis ketvirtojo protokolo dėl pagrindinių telekomunikacijų paslaugų dalis, priklausanti Bendrijos kompetencijai.2. Prie šio sprendimo pridedamas Ketvirtojo protokolo tekstas, taip pat ir šie dokumentai:- Bendrijos ir valstybių narių konkrečių įsipareigojimų sąrašas, kuris sudaro 1997 m. vasario 15 d. PPO priimtų įsipareigojimų bendro paketo dalį,- Prekybos paslaugomis tarybos sprendimas dėl įsipareigojimų pagrindinių telekomunikacijų srityje ir- 1997 m. vasario 15 d. Pagrindinių telekomunikacijų grupės ataskaita Prekybos paslaugomis tarybai.3. Tarybos pirmininkas įgaliojamas paskirti asmenį (-is), įgaliotą (-us) pasirašyti Bendrojo susitarimo dėl prekybos paslaugomis ketvirtąjį protokolą, kad Bendrija būtų įpareigota dėl jos kompetencijai priklausančios protokolo dalies.Priimta Briuselyje, 1997 m. lapkričio 28 d.Tarybos varduPirmininkasG. Wohlfart[1] OL C 267, 1997 9 3, p. 80.[2] OL C 339, 1997 11 10.[3] OL L 336, 1994 12 23, p. 1.[4] OL L 225, 1990 8 20, p. 1.[5] OL L 225, 1990 8 20, p. 6.--------------------------------------------------


title: 2017 m. balandžio 3 d. Tarybos sprendimas, kuriuo priimama Tarybos pozicija dėl 2017 finansinių metų Europos Sąjungos taisomojo biudžeto Nr. 1 projekto

text:
7.4.2017

               LT

               Europos Sąjungos oficialusis leidinys

               C 109/2

         TARYBOS SPRENDIMAS
   2017 m. balandžio 3 d.
   kuriuo priimama Tarybos pozicija dėl 2017 finansinių metų Europos Sąjungos taisomojo biudžeto Nr. 1 projekto
   (2017/C 109/02)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 314 straipsnį, kartu su Europos atominės energijos bendrijos steigimo sutartimi, ypač jos 106a straipsniu,
   atsižvelgdama į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (1), ypač į jo 41 straipsnį,
   kadangi:

               —

               2016 m. gruodžio 1 d. buvo galutinai priimtas 2017 finansinių metų Sąjungos biudžetas (2),

               —

               2017 m. sausio 26 d. Komisija pateikė pasiūlymą dėl 2017 finansinių metų bendrojo biudžeto taisomojo biudžeto Nr. 1 projekto,

         NUSPRENDĖ:
   Vienintelis straipsnis
   Tarybos pozicija dėl 2017 finansinių metų Europos Sąjungos taisomojo biudžeto Nr. 1 projekto buvo priimta 2017 m. balandžio 3 d.
   Visą tekstą galima rasti Tarybos interneto svetainėje (http://www.consilium.europa.eu/) arba iš jos atsisiųsti.

      Priimta Liuksemburge 2017 m. balandžio 3 d.

            Tarybos vardu

            Pirmininkas

         R. GALDES

      (1)  OL L 298, 2012 10 26, p. 1.

      (2)  OL L 51, 2017 2 28, p. 1.


title: 1998 m. liepos 13 d. Tarybos sprendimas dėl Europos bendrijos ir Junginių Amerikos Valstijų suderinto protokolo forma sudaryto tarptautinio susitarimo dėl humaniško gyvūnų gaudymo spąstais standartų patvirtinimo

text:
Svarbus teisinis pranešimas

|

31998D0487

Oficialusis leidinys L 219 , 07/08/1998 p. 0024 - 0025

		Tarybos sprendimas1998 m. liepos 13 d.dėl Europos bendrijos ir Junginių Amerikos Valstijų suderinto protokolo forma sudaryto tarptautinio susitarimo dėl humaniško gyvūnų gaudymo spąstais standartų patvirtinimo(98/487/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 113 ir 100a straipsnius, kartu su 228 straipsnio 2 dalies pirmuoju sakiniu ir 228 straipsnio 3 dalies pirmąja pastraipa,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į 1996 m. birželio mėn. Tarybos sprendimą, nustatantį derybų direktyvas ir įgaliojantį Komisiją derėtis dėl susitarimo dėl humaniško gyvūnų gaudymo spąstais standartų su Kanada, Rusijos Federacija, Jungtinėmis Amerikos Valstijomis ir bet kuria kita suinteresuota šalimi,kadangi 1997 m. liepos 22 d. Tarybos sprendimas, patvirtinantis Europos bendrijos, Kanados ir Rusijos Federacijos susitarimą dėl tarptautinių humaniško gyvūnų gaudymo spąstais standartų ir kviečiantis Komisiją sustiprinti pastangas, kad būtų pasiektas susitarimas su Jungtinėmis Amerikos Valstijomis, lygiavertis susitarimui su Kanada ir Rusijos Federacija,kadangi Reglamentas (EEB) Nr. 3254/91 [3], ypač jo 3 straipsnio 1 dalies antroji įtrauka nurodo tarptautinius humaniško gyvūnų gaudymo spąstais standartus, su kuriais turi būti suderinti trečiųjų šalių, kurios nėra uždraudusios naudoti spąstų, kuriais suspaudžiamos gyvūnų galūnės, gaudymo metodai, kad jos galėtų eksportuoti į Bendriją kailius bei odas ir iš tam tikrų rūšių pagamintus produktus;kadangi pagrindinis susitarimo tikslas yra nustatyti suderintus techninius standartus, suteikiančius pakankamą apsaugos lygį sugautų gyvūnų gerovei, reglamentuojant tiek spąstų gamybą, tiek jų naudojimą, ir palengvinti prekybą tarp šalių spąstais, kailiais ir oda bei produktais, pagamintais iš šiame susitarime aptariamų gyvūnų rūšių;kadangi tam, kad susitarimas būtų įgyvendintas, reikia nustatyti grafiką, skirtą testavimui ir spąstų atitikties su nustatytais reikalavimais sertifikavimui bei nesertifikuotų spąstų pakeitimui;kadangi prie šio sprendimo suderinto protokolo formoje pridėtas susitarimas dera su pirmiau nurodytomis derybų direktyvomis; kadangi jis atitinka tarptautinių humaniško gyvūnų gaudymo spąstais standartų koncepciją, nurodytą Reglamento (EEB) Nr. 3254/91 3 straipsnio 1 dalies antrojoje įtraukoje;kadangi Europos bendrijos ir Jungtinių Amerikos Valstijų suderinto protokolo formoje sudarytas tarptautinis susitarimas dėl humaniško gyvūnų gaudymo spąstais standartų turi būti patvirtintas,NUSPRENDĖ:1 straipsnisPatvirtinamas suderinto protokolo formoje sudarytas Europos bendrijos ir Jungtinių Amerikos Valstijų tarptautinis susitarimas dėl humaniško gyvūnų gaudymo spąstais standartų.Susitarimo tekstas pridedamas prie šio sprendimo.2 straipsnisTarybos pirmininkas informuoja Jungtines Amerikos Valstijas apie sudarymo dokumentą [4]Priimta Briuselyje, 1998 m. liepos 13 d.Tarybos varduPirmininkasW. Schüssel[1] OL C 32, 1998 1 30, p. 8.[2] OL C 210, 1998 7 6.[3] 1991 m. lapkričio 4 d. Tarybos reglamentas (EEB) Nr. 3254/91, draudžiantis Bendrijoje naudoti spąstus, kuriais suspaudžiamos gyvūnų galūnės, ir įvežti į Bendriją tam tikrų rūšių laukinių gyvūnų, kilusių šalyse, kur jie gaudomi minėtais spąstais arba kitais tarptautinių humaniško gyvūnų gaudymo reikalavimų neatitinkančiais būdais, kailius, odas ir iš jų pagamintas prekes (OL L 308, 1991 11 9, p. 1).[4] Tarybos Generalinis sekretoriatas susitarimo įsigaliojimo datą paskelbs Europos Bendrijų oficialiajame leidinyje.--------------------------------------------------


title: 2006/275/EB: 2006 m. balandžio 10 d.  Komisijos sprendimas, iš dalies keičiantis Sprendimą 95/320/EB dėl Cheminių medžiagų profesinio poveikio normų mokslinio komiteto įsteigimo

text:
11.4.2006

               LT

               Europos Sąjungos oficialusis leidinys

               L 101/4

      KOMISIJOS SPRENDIMAS

   2006 m. balandžio 10 d.
   iš dalies keičiantis Sprendimą 95/320/EB dėl Cheminių medžiagų profesinio poveikio normų mokslinio komiteto įsteigimo
   (2006/275/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   kadangi:

               (1)

               Komisijos sprendimu 95/320/EB (1) įsteigiamas Cheminių medžiagų profesinio poveikio normų mokslinis komitetas (toliau – Komitetas).

               (2)

               2004 m. įstojus naujosioms valstybėms narėms, Sprendimo 95/320/EB nuostatos dėl Komiteto sudėties nebetaikytinos.

               (3)

               Siekiant užtikrinti Komiteto galimybę teikti objektyvias aukštos kokybės mokslines nuomones, svarbu, kad Komiteto nariai būtų nepriklausomi ir aukštos kvalifikacijos. Be to, svarbu išlaikyti aukštą Komiteto veiksmingumo lygį.

               (4)

               Komitetą turėtų sudaryti ne daugiau kaip 21 narys, kuriuos atrinktų ir paskirtų Komisija, remdamasi valstybių narių tinkamų kandidatų siūlymais.

               (5)

               Sprendimą 95/320/EB reikėtų atitinkamai iš dalies pakeisti,

         NUSPRENDĖ:
   Vienintelis straipsnis
   Sprendimo 95/320/EB 3 straipsnio 1 ir 2 dalys pakeičiamos taip:

      „1.   Komitetą sudaro ne daugiau kaip 21 narys. Nariai atrenkami iš valstybių narių pasiūlytų kandidatų apimant visų sričių mokslinę kompetenciją, reikalingą 2 straipsnyje numatytos užduotims vykdyti, įskaitant visų pirma chemijos, toksikologijos, epidemiologijos, darbo medicinos bei pramoninės higienos sritis ir bendrą kompetenciją, reikalingą nustatant profesinio poveikio normas.
      2.   Komisija paskiria Komiteto narius, remdamasi patvirtinta jų moksline kompetencija bei patirtimi ir atsižvelgdama į būtinybę užtikrinti, kad būtų apimtos įvairios konkrečios sritys.“.

      Priimta Briuselyje, 2006 m. balandžio 10 d.

            Komisijos vardu

         Vladimír ŠPIDLA

            Komisijos narys

      (1)  OL L 188, 1995 8 9, p. 14.


title: 2006/573/EB: 2006 m. rugpjūčio 18 d. Komisijos sprendimas dėl Cheminių medžiagų profesinio poveikio normų mokslinio komiteto narių skyrimo naujai kadencijai

text:
22.8.2006

               LT

               Europos Sąjungos oficialusis leidinys

               L 228/22

      KOMISIJOS SPRENDIMAS

   2006 m. rugpjūčio 18 d.
   dėl Cheminių medžiagų profesinio poveikio normų mokslinio komiteto narių skyrimo naujai kadencijai
   (2006/573/EB)
   EUROPOS BENDRIJŲ KOMISIJA,
   atsižvelgdama į 1995 m. liepos 12 d. Komisijos sprendimą 95/320/EB dėl Cheminių medžiagų profesinio poveikio normų mokslinio komiteto įsteigimo (1) (toliau – komitetas), ypač į jo 3 straipsnį,
   atsižvelgdama į valstybių narių pateiktą kandidatų sąrašą,
   kadangi:

               (1)

               Sprendimo 95/320/EB 3 straipsnio 1 dalyje numatyta, kad komitetą sudaro ne daugiau kaip 21 narys, atrinktas iš valstybių narių siūlomų tinkamų kandidatų, apimant visų sričių mokslinę kompetenciją, reikalingą numatytoms komiteto užduotims vykdyti.

               (2)

               Sprendimo 95/320/EB 3 straipsnio 2 dalyje numatyta, kad Komisija paskiria Komiteto narius, remdamasi patvirtinta jų moksline kompetencija bei patirtimi ir atsižvelgdama į būtinybę užtikrinti, kad būtų apimtos įvairios konkrečios sritys.

               (3)

               Sprendimo 95/320/EB 3 straipsnio 4 dalyje numatyta, kad komiteto narių kadencija yra treji metai ir kad jų paskyrimas gali būti atnaujintas. Pasibaigus šiam trejų metų laikotarpiui, Komiteto nariai toliau vykdo savo pareigas, kol į jų vietas paskiriami nauji asmenys arba jie paskiriami naujai kadencijai.

               (4)

               2002 m. spalio 2 d. Komisijos sprendimu Cheminių medžiagų profesinio poveikio normų mokslinio komiteto nariai buvo paskirti trečiai kadencijai nuo 2002 m. balandžio 1 d. iki 2005 m. kovo 31 d. (2).

               (5)

               Todėl būtina paskirti to komiteto narius ketvirtai kadencijai (nuo 2006 m. liepos 1 d. iki 2009 m. birželio 30 d.).

               (6)

               Komisija pasitarė su valstybėmis narėmis, kaip nurodyta Sprendimo 95/320/EB 3 straipsnio 2 dalyje,

         NUSPRENDĖ:
   Vienintelis straipsnis
   Šiuos Cheminių medžiagų profesinio poveikio normų mokslinio komiteto narius Komisija skiria kadencijai nuo 2006 m. liepos 1 d. iki 2009 m. birželio 30 d.:

               Bertazzi, Prof. Pier Alberto

               Italija

               Bolt, Prof. Hermann

               Vokietija

               Dominique, Dr. Lison

               Belgija

               Fabiánová, Dr. Eleonóra

               Slovakija

               Foà, Prof. Vito

               Italija

               González, Dr. Enrique

               Ispanija

               Greim, Prof. Helmut

               Vokietija

               Hartwig, Prof. Andrea

               Vokietija

               Hay, Prof. Alastair

               JK

               Hudak, Dr. Aranka

               Vengrija

               Johansson, Prof. Gunnar

               Švedija

               Levy, Prof. Leonard

               JK

               Masschelein, Prof. Raphaël

               Belgija

               Meldrum, Mrs. Maureen

               JK

               Nielsen, Prof. Gunnar

               Danija

               Nordman, Prof. Hendrik

               Suomija

               Pospischil, Dr. Erich

               Austrija

               Pratt, Dr. Iona

               Airija

               Skowron, Dr. Jolanta

               Lenkija

               Stuecker, Dr. Isabelle

               Prancūzija

               Woutersen, Dr. Ruud A.

               Nyderlandai.

      Priimta Briuselyje, 2006 m. rugpjūčio 18 d.

            Komisijos vardu

         Vladimír ŠPIDLA

            Komisijos narys

      (1)  OL L 188, 1995 8 9, p. 14. Sprendimas su pakeitimais, padarytais Sprendimu 2006/275/EB (OL L 101, 2006 4 11, p. 4).

      (2)  OL C 245, 2002 10 11, p. 5.


title: 1985 m. lapkričio 11 d. Tarybos sprendimas dėl Susitarimo pasikeičiant raštais sudarymo tarp Europos ekonominės bendrijos ir Šveicarijos Konfederacijos dėl prekybos sriubomis, padažais ir prieskoniais tvarkos

text:
Svarbus teisinis pranešimas

|

31985D0504

Oficialusis leidinys L 309 , 21/11/1985 p. 0022 - 0022 specialusis leidimas suomių kalba: skyrius 11 tomas 11 p. 0235  specialusis leidimas ispanų kalba: skyrius 11 tomas 23 p. 0007  specialusis leidimas švedų kalba: skyrius 11 tomas 11 p. 0235  specialusis leidimas portugalų kalba skyrius 11 tomas 23 p. 0007

		Tarybos sprendimas1985 m. lapkričio 11 d.dėl Susitarimo pasikeičiant raštais sudarymo tarp Europos ekonominės bendrijos ir Šveicarijos Konfederacijos dėl prekybos sriubomis, padažais ir prieskoniais tvarkos(85/504/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač jos 113 straipsnį,atsižvelgdama į Komisijos pasiūlymą,kadangi pagal 1972 m. liepos 22 d. sudarytą Europos ekonominės bendrijos ir Šveicarijos Konfederacijos susitarimą abi Susitariančiosios šalys įsipareigoja skatinti tarpusavio prekybos plėtrą,kadangi Bendrija ir Šveicarijos Konfederacija yra suinteresuotos abipusėmis tarifinėmis lengvatomis skatinti prekybą sriubomis, padažais ir prieskoniais;kadangi Komisija vedė atitinkamas derybas su Šveicarijos Konfederacija ir šios derybos baigėsi Susitarimu,PRIĖMĖ ŠĮ SPRENDIMĄ:1 straipsnisBendrijos vardu tvirtinamas Šveicarijos Konfederacijos ir Europos ekonominės bendrijos susitarimas pasikeičiant raštais dėl prekybos sriubomis, padažais ir prieskoniais tvarkos.Susitarimo tekstas pridedamas prie šio sprendimo.2 straipsnisTarybos pirmininkas įpareigojamas paskirti asmenį, įgaliotą pasirašyti Bendriją saistantį susitarimą, nurodytą 1 straipsnyje.Priimta Briuselyje, 1985 m. lapkričio 11 d.Tarybos varduPirmininkasM. Schlechter--------------------------------------------------


title: 1992 m. spalio 5 d. Tarybos sprendimas dėl 1998 m. Tarptautinio susitarimo dėl džiuto ir džiuto produktų sudarymo

text:
Svarbus teisinis pranešimas

|

31992D0489

Oficialusis leidinys L 293 , 09/10/1992 p. 0018 - 0018 specialusis leidimas suomių kalba: skyrius 11 tomas 20 p. 0022  specialusis leidimas švedų kalba: skyrius 11 tomas 20 p. 0022

		Tarybos sprendimas1992 m. spalio 5 d.dėl 1998 m. Tarptautinio susitarimo dėl džiuto ir džiuto produktų sudarymo(92/489/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 113 ir 116 straipsnius,atsižvelgdama į Komisijos pasiūlymą,kadangi vadovaujantis Sprendimu 91/51/EEB [1] Bendrija ir jos valstybės narės, išskyrus Portugaliją, pasirašė 1989 m. Tarptautinį susitarimą dėl džiuto ir džiuto produktų ir pranešė apie laikiną jo taikymą, laukdamos kol bus užbaigtos patvirtinimui reikalingos vidaus procedūros;kadangi reikalaujamas vyriausybių skaičius ir 40 straipsnio 1 dalyje nurodyta grynojo importo procentinė dalis, reikalinga šio susitarimo tikram įsigaliojimui, buvo viršyti;kadangi visos valstybės narės išreiškė savo norą patvirtinti šį susitarimą;kadangi susitarimas dabar turėtų būti patvirtintas, o Bendrija ir jos valstybės narės vienalaikiai turėtų apie savo pritarimą šiam susitarimui pranešti Jungtinių Tautų Generaliniam Sekretoriui,NUSPRENDĖ:1 straipsnis1989 m. Tarptautinis susitarimas dėl džiuto ir džiuto produktų yra patvirtinamas Bendrijos vardu.Bendrija ir jos valstybės narės, kaip importuotojos, užbaigusios patvirtinimui reikalingas vidaus procedūras, vienalaikiai praneša Jungtinių Tautų Generaliniam Sekretoriatui apie savo pritarimą 1989 m. Tarptautiniam susitarimui dėl džiuto ir džiuto produktų, remiantis jo 37 straipsniu.Susitarimo tekstas pridėtas prie Sprendimo 91/51/EEB.2 straipsnisTarybos pirmininkas turi teisę paskirti asmenį, kuriam suteikiami įgaliojimai Bendrijos vardu deponuoti susitarimo patvirtinimo dokumentą.Priimta Liuksemburge, 1992 m. spalio 5 d.Tarybos varduPirmininkasT. Garel-Jones[1] OL L 29, 1991 2 4, p. 1.--------------------------------------------------


21.6.2016

               LT

               Europos Sąjungos oficialusis leidinys

               C 224/34

         P8_TA(2014)0001
   Komitetų narių skaičius
   2014 m. liepos 2 d. Europos Parlamento sprendimas dėl nuolatinių komitetų narių skaičiaus (2014/2702(RSO))
   (2016/C 224/09)

      Europos Parlamentas,

               —

               atsižvelgdamas į Pirmininkų sueigos pasiūlymą,

               —

               atsižvelgdamas į savo 2014 m. sausio 15 d. sprendimą dėl nuolatinių komitetų įgaliojimų ir pareigų (1),

               —

               atsižvelgdamas į Darbo tvarkos taisyklių 196 straipsnį,

               1.

               nusprendžia nustatyti tokį nuolatinių komitetų narių skaičių:

                           I.

                           Užsienio reikalų komitetas: 71 narys,

                           II.

                           Vystymosi komitetas: 28 nariai,

                           III.

                           Tarptautinės prekybos komitetas: 41 narys,

                           IV.

                           Biudžeto komitetas: 41 narys,

                           V.

                           Biudžeto kontrolės komitetas: 30 narių,

                           VI.

                           Ekonomikos ir pinigų politikos komitetas: 61 narys,

                           VII.

                           Užimtumo ir socialinių reikalų komitetas: 55 nariai,

                           VIII.

                           Aplinkos, visuomenės sveikatos ir maisto saugos komitetas: 69 nariai,

                           IX.

                           Pramonės, mokslinių tyrimų ir energetikos komitetas: 67 nariai,

                           X.

                           Vidaus rinkos ir vartotojų apsaugos komitetas: 40 narių,

                           XI.

                           Transporto ir turizmo komitetas: 49 nariai,

                           XII.

                           Regioninės plėtros komitetas: 43 nariai,

                           XIII.

                           Žemės ūkio ir kaimo plėtros komitetas: 45 nariai,

                           XIV.

                           Žuvininkystės komitetas: 25 nariai,

                           XV.

                           Kultūros ir švietimo komitetas: 31 narys,

                           XVI.

                           Teisės reikalų komitetas: 25 nariai,

                           XVII.

                           Piliečių laisvių, teisingumo ir vidaus reikalų komitetas: 60 narių,

                           XVIII.

                           Konstitucinių reikalų komitetas: 25 nariai,

                           XIX.

                           Moterų teisių ir lyčių lygybės komitetas: 35 nariai,

                           XX.

                           Peticijų komitetas: 35 nariai,

                     Žmogaus teisių pakomitetis: 30 narių,
               Saugumo ir gynybos pakomitetis: 30 narių;

               2.

               atsižvelgdamas į 2014 m. birželio 26 d. Pirmininkų sueigos sprendimą dėl komitetų biurų sudėties, nusprendžia, kad komiteto biurą gali sudaryti ne daugiau kaip keturi pirmininko pavaduotojai;

               3.

               paveda Pirmininkui perduoti šį sprendimą susipažinti Tarybai ir Komisijai.

      (1)  Priimti tos dienos tekstai, P7_TA(2014)0018.


title: 2000 m. gruodžio 22 d. Tarybos Sprendimas dėl Europos bendrijos ir Tuniso Respublikos susitarimo pasikeičiant raštais dėl savitarpio liberalizavimo priemonių bei EB ir Tuniso asociacijos susitarimo Žemės ūkio protokolų dalinio pakeitimo

text:
Svarbus teisinis pranešimas

|

32000D0822

Oficialusis leidinys L 336 , 30/12/2000 p. 0092 - 0092

		Tarybos Sprendimas2000 m. gruodžio 22 d.dėl Europos bendrijos ir Tuniso Respublikos susitarimo pasikeičiant raštais dėl savitarpio liberalizavimo priemonių bei EB ir Tuniso asociacijos susitarimo Žemės ūkio protokolų dalinio pakeitimo(2000/822/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį, siejant su 300 straipsnio 2 dalies pirmuoju sakiniu,atsižvelgdama į Komisijos pasiūlymą,kadangi:(1) Europos ir Viduržemio jūros regiono šalių susitarimo, įsteigiančio Europos Bendrijų bei jų valstybių narių ir Tuniso Respublikos asociaciją [1], kuris galioja nuo 1998 m. kovo 1 d., 16 straipsnyje numatyta, kad Bendrija ir Tunisas turi palaipsniui liberalizuoti savo savitarpio prekybą žemės ūkio ir žuvininkystės produktais.(2) Europos ir Viduržemio jūros regiono šalių susitarimo 18 straipsnyje nurodyta, kad nuo 2000 m. sausio 1 d. Bendrija ir Tuniso Respublika turi įvertinti situaciją siekiant nustatyti liberalizavimo priemones, kurias turi taikyti abi Susitariančiosios Šalys, šioms priemonėms įsigaliojant nuo 2001 m. sausio 1 d.(3) Bendrija ir Tuniso Respublika susitarė dalinai pakeisti Susitarimo Protokolus Nr. 1 ir Nr. 3, sudarydamos Susitarimą pasikeičiant raštais. Šis Susitarimas turėtų būti patvirtintas.(4) Priemonės šiam sprendimui įgyvendinti turėtų būti nustatytos pagal 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką [2],NUSPRENDĖ:1 straipsnisEuropos bendrijos ir Tuniso Respublikos susitarimas pasikeičiant raštais dėl savitarpio liberalizavimo priemonių bei EB ir Tuniso asociacijos susitarimo Žemės ūkio protokolų dalinio pakeitimo patvirtinamas Bendrijos vardu.Susitarimo tekstas pridedamas prie šio sprendimo.2 straipsnis1. Komisijai padeda Javų vadybos komitetas, įsteigtas pagal 1992 m. birželio 30 d. Tarybos reglamento (EEB) Nr. 1766/92 dėl bendro grūdų rinkos organizavimo 23 straipsnį [3], arba tam tikrais atvejais – komitetai, įsteigti pagal kitų reglamentų dėl bendro rinkų organizavimo atitinkamas nuostatas, arba Muitinės kodekso komitetas, įsteigtas pagal 1992 m. spalio 12 d. Reglamento (EEB) Nr. 2913/92, nustatančio Bendrijos muitinės kodeksą, 248a straipsnio [4].2. Darant nuorodą į šią straipsnio dalį, taikomi Sprendimo 1999/468/EB 4 ir 7 straipsniai.Sprendimo 1999/468/EB 4 straipsnio 3 dalyje nustatytas laikotarpis – vienas mėnuo.3. Komitetas patvirtina savo darbo tvarkos taisykles.3 straipsnisTarybos pirmininkas įgaliojamas paskirti asmenį, kuriam suteikiama teisė pasirašyti Susitarimą tam, kad Bendrija būtų juo susaistyta.Priimta Briuselyje, 2000 m. gruodžio 22 d.Tarybos varduPirmininkasD. Voynet[1] OL L 97, 1998 3 30, p. 1.[2] OL L 184, 1999 7 17, p. 23.[3] OL L 181, 1992 7 1, p. 21. Reglamentas su paskutiniais pakeitimais, padarytais Reglamentu (EB) Nr. 1666/2000 (OL L 193, 2000 7 29, p. 37).[4] OL L 302, 1992 10 19, p. 1.--------------------------------------------------


title: 2014 m. sausio 20 d. Tarybos sprendimas 2014/23/BUSP, kuriuo panaikinamas Sprendimas 2013/350/BUSP, kuriuo iš dalies keičiami ir pratęsiami Europos Sąjungos specialiojo įgaliotinio Artimųjų Rytų taikos procese įgaliojimai

text:
21.1.2014

               LT

               Europos Sąjungos oficialusis leidinys

               L 16/31

      TARYBOS SPRENDIMAS 2014/23/BUSP
   2014 m. sausio 20 d.
   kuriuo panaikinamas Sprendimas 2013/350/BUSP, kuriuo iš dalies keičiami ir pratęsiami Europos Sąjungos specialiojo įgaliotinio Artimųjų Rytų taikos procese įgaliojimai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2012 m. sausio 23 d. Taryba priėmė Sprendimą 2012/33/BUSP (1), kuriuo Andreas REINICKE skiriamas Europos Sąjungos specialiuoju įgaliotiniu (toliau – ES specialusis įgaliotinis) Artimųjų Rytų taikos procese;

               (2)

               2013 m. liepos 2 d. Taryba priėmė Sprendimą 2013/350/BUSP (2), kuriuo iki 2014 m. birželio 30 d. pratęsiami Europos Sąjungos specialiojo įgaliotinio įgaliojimai ir skiriama orientacinė finansavimo suma laikotarpiui nuo 2013 m. sausio 1 d. iki 2013 m. gruodžio 31 d.;

               (3)

               2013 m. lapkričio 27 d. Politinis ir saugumo komitetas patvirtino Sąjungos vyriausiojo įgaliotinio užsienio reikalams ir saugumo politikai pasiūlytus tolesnius veiksmus, laikydamasis nuostatos, kad kurį laiką ES specialiojo įgaliotinio vaidmenį ir užduotis vykdys Europos išorės veiksmų tarnyba (EIVT). Be to, bus užtikrinama, kad būtų reguliariai teikiamos ataskaitos valstybėms narėms ir palaikomi santykiai aukšto rango pareigūnų lygiu;

               (4)

               todėl Sprendimas 2013/350/BUSP turėtų būti panaikintas nuo 2014 m. sausio 1 d.,

         PRIĖMĖ ŠĮ SPRENDIMĄ:
   1 straipsnis
   Panaikinimas
   Panaikinamas Sprendimas 2013/350/BUSP.
   2 straipsnis
   Peržiūra
   Būsimo atstovavimo Sąjungai Artimųjų Rytų taikos procese klausimas peržiūrimas prieš 2014 m. gegužės mėn.
   3 straipsnis
   Įsigaliojimas
   Šis sprendimas įsigalioja jo priėmimo dieną.
   Jis taikomas nuo 2014 m. sausio 1 d.

      Priimta Briuselyje 2014 m. sausio 20 d.

            Tarybos vardu

            Pirmininkė

         C. ASHTON

      (1)  2012 m. sausio 23 d. Tarybos sprendimas 2012/33/BUSP, kuriuo skiriamas Europos Sąjungos specialusis įgaliotinis Artimųjų Rytų taikos procese (OL L 19, 2012 1 24, p. 17).

      (2)  2013 m. liepos 2 d. Tarybos sprendimas 2013/350/BUSP, kuriuo iš dalies keičiami ir pratęsiami Europos Sąjungos specialiojo įgaliotinio Artimųjų Rytų taikos procese įgaliojimai (OL L 185, 2013 7 4, p. 3).